text:
Lokal
Tres Networks ta bira Digicel+
WILLEMSTAD – Internèt di fibra óptiko di Tres Networks entrante 24 di mei lo yama Digicel+. Aki no ta trata di un atkisishon, CEO di Digicel Sur Caribe, Roeland van der Hoeven ta enfatisá, pa motibu ku Tres Networks pa e ultimo añanan ya ta parti di Digicel Kòrsou. “A bira tempu pa Tres Networks nabegá bou di e bandera di Digicel. Esei te. Únikamente e nòmber lo kambia, i nada mas.”
Pa motibu ku nada no ta kambia, e CEO ta masha trankil sabiendo ku klientenan di e anterior Tres Networks, lo sigui risibi “e mihó ret di fibra óptiko, ku e mihó spit i e mihó kobertura”. Kada bes ekspandiendo su ret pa mas bario na Kòrsou.” Di akuerdo ku Van der Hoeven nada lo kambia na e Término i Kondishonnan eksistente di e aktual akuerdo ku kliente. “Awòki no, i despues tampoko. Mi por bisa esei den tur sinseridat.”
Di akuerdo ku Van der Hoeven, e kompania mama a deliberá bastante pa kambia e nòmber, pa motibu ku Tres Networks tin un reputashon sólido. “Tres Networks ta konosí na Kòrsou pa kalidat i konfiabilidat. Esaki ta algu delikado. Dor di kambia e nòmber bo ta kore un rísiko grandi di perhudiká e empresa. Ku Digicel a disidí tòg pa hasi esaki, ta pasobra ku e ta sinti mas sinsero. E CEO ta kontinuá bisando: “Tres Networks ta Digicel, nos ta un famia. Asina simpel e ta. Dor di yam’e próksimamente Digicel+, nos ta rekonos’é komo tal, pa nos mes i den públiko. Kompará esaki ku un eskritor ku a disidí ku e ta bai skibi bou di su propio nòmber, i no mas ku un seudónimo. Finalmente e ta laga mira su propio kara. Esei ta honesto, direkto i mas simpel. Awor no sá presis ken ta ken.”
Digicel+, e anterior TRES Networks, ta e ret moderno di internèt fibra óptiko pa kas i negoshi ku ta brinda un eksperensia riba banda hanchu super-lihé i konfiabel kompañá pa servisio di nivel haltu. Di akuerdo ku Van der Hoeven e desaroyo, i ekspanshon di e ret aki ta un prioridat pa Digicel. E CEO ta kontinuá: “Dor di invertí den e ret aki, nos ta demostrá ku nos tin konfiansa den nos komunidat i den e futuro desaroyo di Kòrsou.” Van der Hoeven ta menshoná ku e invershonnan menshoná ta un promesa ku klientenan por tene na dje.”
E operashonnan ku lo mester hiba e ret fiber-to-home entrante dia 24 di mei pa bario- i distritonan nobo, a keda boutisá ku e nòmber ‘Simplemente Mas’. Di akuerdo ku e CEO, e klientenan aktual di Digicel+ mes tambe lo ripará ku Digicel ta invirtiendo intensamente den mehorashon i ekspanshon di su servisionan. “E servisio na kliente di Digicel+”, segun e CEO, “lo bira mas lihé, mas stabil i mas konfiabel. Por yam’é trankil un ‘upgrade’ total di e ret.”Na e upgrade ta pertenesé tambe, segun Van der Hoeven un aktualisashon di e katálogo di Televishon. “Nos lo bai ofresé mas kontenido i paketenan atraktivo.
Di esei nos lo informá nos klientenan pronto.”
Lokal
Alumnonan di Skol Sint Antonius a traha modelo di lanthùisnan
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7 di Skol Sint Antonius, a bira un mega proyekto kaminda nan a kombiná varios abilidat pa no únikamente krea e edifisionan monumental, pero tambe kombertí den orador tokante di e pasado riku i e uso aktual di e lanthùisnan.
Tabata un reto i alabes un oportunidat pa koperá ku e muchanan i tambe nan mayornan, pa asina nan por a krea e artenan aki ku a impreshoná hopi ku a mira nan.
CIBC FirstCaribbean a sostené e proyekto, ku no únikamente a saka lo mihó di e alumnonan di Skol Sint Antonius, pero alabes a enkurashá e partisipashon aktivo di nan mayor i a stimulá nan interes den a pasado riku di Kòrsou. Bo por a mira e orguyo den a hobennan ora ku nan a kaba ku nan proyekto i tabata presentá esaki.
Skol Sint Antonius tin komo tradishon pa laga e alumnonan di grupo 7 na fin di aña eskolar hasi un proyekto kaminda ta reta e alumnonan pa demonstrá nan kreatividat. E proyekto di e aña aki a saka mas ku e kreatividat di e studiantenan. E studiantenan, den nan gran mayoria for di e barionan di Santa Maria i Seru Fortuna, a kombiná nan kreatividat riku, nan konosementu di historia, kalkulashon di midí i abilidat di presentá, pa krea i presentá nan proyekto. E proyekto di e studiantenan a bira punto di interes di henter famia kaminda mama i tatanan tabata kontribuí nan parti pa kombertí e modelo den un piesa di arte. E proyekto a logra ku e studiantenan mester a buska informashon, tantu tokante e pasado di e lanthùisnan pero tambe presente.
Tur e studiantenan a kombertí den orador ku bon konosementu di e lanthùis ku nan a traha i presentá.
Un di e maestronan di e klasnan di grupo 7 di Skol Sint Anonius a bisa ku e proyekto aki a saka e mihó for di e studiantenan.
E studiantenan a haña un oportunidat ekselente ku e proyekto aki pa demonstrá nan konosementu i abilidatnan riba varios tereno.
E koperashon den famia a krea un eksperensha úniko ku e hobennan aki lo keda kòrda pa hopi tempu. E maestronan a apresiá e sosten i koperashon di CIBC FirstCaribbean pa kompletá e proyekto ku tabatin un gran impakto riba e hobennan.
Lokal
Donashon di 50 mil Euro pa Fundashon ku ta kombati problematika di AIDS
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022.
Amsterdam Diner tur aña ta organisá e evento aki pa rekouda fondo pa yuda ku diferente proyektonan ku ta yuda pa kombatí e problemátika di HIV/Aids rònt mundu.
Durante di e diner presidente di FPK Harley Offerman a dirigi algun palabra na e publiko presente tokante e importansia pa tin sufisiente fondo pa por sigui yuda e pashèntnan ku ta HIV positivo.
E aña aki Fundashon Plòns Kòrsou a haña e oportunidat pa por forma parti di e findishi ku a tuma lugá durante e diner i rekouda un kantidat di 50 mil euro.
FPK tin 3 proyekto importante pa kuminsá kuné pa por yuda ku e problematika di HIV/Aids na Kòrsou. FPK a skohe e proyektonan basá riba e nesesidat ku ta biba bou di e organisashonnan Cura+, Salú pa tur i Famia Plania.
1. Konsientisá muchanan riba e topikó di HI/Aids
2. Minimalisá/ Eliminá e tabu di HIV/Aids na Kòrsou dor di konsientisá e komunidat i pone mas tantu informashon posibel disponibel
3. Tratamentu i remedi pa indokumentadonan
Esakinan ta 3 di hopi proyektonan ku FPK mester a skohé pa kuminsá kuné.
Lamentablemente ahinda e tópiko di HIV/Aids ta algu ku mayornan, famianan, amigunan i konosinan no ta papia over di dje ni buska informashon konkreto pa informá nan mes di e desaroyonan ku tin riba e tópiko super importante aki. P’esei FPK kier invitá bu pa bishitá e website fundashonplons.com ku nan a desaroyá den 4 idioma. Espesialmente den papiamentu pa tur persona por kompronde i informá nan mes bon.
FPK ta sumamente kontentu ku e donashon ku nan a risibí pa por kontribui na un mihó bida i eksperensia pa e pashèntnan ku ta HIV positivo.
Lokal
Eugene Middelhof ta bandoná Wardakosta di Karibe Hulandes
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor.
For di yüli 2017 Eugene Middelhof ta okupá e kargo di Direktor Suplente na Wardakosta. Den su puesto e tabata duna direkshon na diferente proseso dentro di e organisashon, manera entre otro e ‘bedrijfsvoeringsoverleg i e ‘Gemeenschappelijke Medezeggenschapsraad’ (GMR).
Siendo Direktor Suplente e tabata tambe Presidente di e konsulta ku GMR den e organisashon. E la sòru ku e órgano aki ta bon sigurá dentro di Wardakosta. Banda di esei el a esforsá su mes pa otro fasetanan importante den e organisashon, manera integridat, siguridat i medio ambiente, pero tambe el a sòru pa vários funshon den e staf di Wardakosta a ser okupá. Durante e último 5 añanan Eugene a desplegá su mes ku hopi energia i pashon pa Wardakosta i e la duna realse na e kredo ‘Samen Sterk’. E personal di Wardakosta ta gradisí Eugene pa su esfuerso i ta dese’é hopi éksito den su futuro karera.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal22 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


c: text/html

text:
Kralendijk – E Sentro di Reskate i Kordinashon di Wardakosta a haña un yamada djaluna anochi di famia di un piskadó ku lo no a regresá kas bèk atardi di laman. E famia di e piskadó a tuma kontakto ku Wardakosta pa hasi un yamada pa un búskeda i reskate di nan famia riba laman. Wardakosta a dirigí e avion Dash, e helikòpter i un patruya na Boneiru pa mesora hasi un búskeda di e piskadó i su boto Flipper. E Sentro di Rescate i Kordinashon di Wardakosta a saka un notifikashon pa barkunan riba laman den bisendario pa nan tambe tin un ‘sharp lookout’ pa e boto perdí. Wardakosta konhuntamente ku partnernan na Boneiru i piskadónan lokal ta trahando duru pa lokalisá e piskadó perdí mas lihé posibel.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB

robotstxt: allowed

filter: keep


text:
ORANJESTAD, Aruba: E temporada di Pasco ta mas cerca y e aña aki un biaha mas Aruba Bank a decora e rotonde di Hato. Diabierna, 24 di November, lo tin e Fiesta di Pasco y e cendemento di e luz na rotonde di Hato cu un dushi ambiente di fin di aña .
E anochi lo cuminsa desde 6 or di atardi unda cu Mama y Papa Claus lo ta presente hunto cu e team dinamico di Aruba Bank. Diferente artista local lo ta cantando e anochi aki, manera Lizienne Webb, Nayella Thijsen, Lendon Albus, Jordan Koolman y mucho mas. Tambe Kids 2 Kids lo t’ey pa hasi nan presentacion.
Lo tin un treat navideño e anochi aki pa esunnan cu ta presente. Desde 6or di atardi te 8or di anochi e ambiente lo ta na rotonde di Hato. Aruba Bank ta invita comunidad di Aruba pa bin disfruta di e anochi aki.


text: Diadomingo atardi a drenta informe di un accidente na Hooiberg, mesora a dirigi patruya na e sitio. Na caminda a drenta un otro informe di cu a start un pelea entre e partidonan. E ultimo informe aki a pone polisnan bay cu mas urgencia na e sitio. Na yegada di e patruya a bin compronde cu aki tabata trata unicamente pleito cu boca. Pa locual ta e accidente esaki tabata tin basta daño material. E Hyundai biniendo di pariba a bay bira na su man robez pero no a duna preferencia na e Toyota Vitz di direccion contrario y a bay dal den esaki y e impacto aki a manda e Hyundai bay dal un Suzuki Swift.


text:
Awe mainta den un ceremonia ameno y den presencia di minister id husticia, Rocco Tjon, a otorga diploma n’e klas cu a forma parti di e curso basico di Guarda Nos Costa y KIA pa aña 2021.
A trata aki di un curso basico cu a tuma luga den un transcurso di ocho luna y mey. Segun Gino Winklaar, director di KIA, a splica, esaki tabata un programa piloto cu tanto e como Richard Kramers, director di GNC a encamina. A haci esaki debi cu den binti aña no tabatin ningun curso of estudio y cu esaki den mente, Winklaar a acerca Kramers mirando cu tin un ‘opleidingsbehoefte’ p’asina inicia cu e curso cu un total di diescinco participante, cinco di GNC y dies di KIA.
Na su turno, Tjon a expresa su orguyo y alegria cu e coordinacion realisa pa GNC y KIA y a vocifera cu ta spera hopi mas harmonisacion y coordinacion entre e departamentonan cu ta resorta bou di e ministerio di husticia.
Pa un relato mas amplio, lesa edicion di TREMPAN.


text:
Good Samaritan Cristian Center a organisa un seminario pa certificacion pa kapelaan, cu a conta cu presencia di dos parlamentario di MEP.
Hendrik Tevreden a cuminsa bisa cu nan a ricibi un invitacion pa atende e seminario na Good Samaritan Cristian Church. Pa Tevreden e ta di suma importancia. Pero pakico? Manera e banner ta bisa “Compartiendo e speransa den crisis” ta netamente loke Aruba tin mester. Ayudo den momento di crisis, pero cu speransa. Esaki ta netamente loke e training ta bisa, pa prepara e kapelaan, pa por yuda pais Aruba, na e polis-, bombero-, enfermeronan. Pa e personanan den frontline, pa e tin un hende pa papia cu ne, pa comparti e momentonan dificil cu nan ta pasa aden, den nan liña di trabou.
Tevreden ta di opinion cu e grupo aki, netamente por haya un preparacion profesional di e experiencia di e dokternan cu a presenta e conferencia tin. E ta algo cu ta practica na Bahamas, na Miami, etc. Ta hopi interesante cu ainda cu na Aruba esaki no ta tumando luga. Ta spera e parlamentarionan por ta e brug pa gobierno, pa trece e dos gruponan aki pa nan ta di ayudo di uno pa otro.


text:
Aruba
Eric Ras (CURPA): Gobierno a gasta miyones sin fin y awo CAFT su hemchi a yena
Parce cu e emmer, miho bisa e bari, di pasenshi di CAft a cuminsa pasa over. E gobierno di Aruba ta keda sordo-mudo pa e consehonan di CAft y ta keda escohe pa sigui su propio caminda di mal gobernacion.
CAft ta indica cu Aruba a conoce, apesar di e pandemia, un crecemento economico den 2021 y 2022 y toch ainda ta keda falta 236 miyon florin den su presupuesto. CAFT ta pidi pa gobierno kita e 39 miyon for di e post di goederen en diensten den e presupuesto. Serlimar mes mester resolve su problema financiero y mester kita 3 miyon for di e presupuesto. Serlimar a ricibi for di gobierno entre 2018 pa 2021 e suma di 101 miyon florin.
E 12.6% mester warda riba decision di rijksministerraad y mester kita e 11 miyon florin for di post di gasto personal di gobierno. E gasto di personal di gobierno mester keda na 417 miyon florin. Gobierno mester hisa impuesto of baha su gastonan cu 15 miyon florin. Gobierno mester bisa con ela yega na e 16 miyon pa drecha RWZI y pone e 4 miyon florin na renobacion di Beatrixschool. Gobierno mester bisa tambe con ela yega na 160 miyon florin cu e BTW ta bay genera den 2023. E gastonan riba huurmento tabata na 2017 na e suma di 165 miyon a subi pa 213 miyon florin. Esaki ta representa un aumento di 40%. Tambe CAFT ta relata cu tanto Post N.V. como Arubus ta haya un ayudo financiero substancial for di gobierno.
Den e relato CAFT ta papia di e “beleidsplan verlaging personeellasten” cu a keda drumi den lachi di gobierno y te cu 25 di juli 2021 a mande pa Parlamento. E beleidplan aki nunca nan a trat’e den Parlamento y ta hasi cu e no tin forsa huridico. Hopi empleadonan publico a bay huez y a gana nan caso. Na 2020 RMR a dicidi cu gobierno mester reduci gasto di AZV for di juni 2020. Den reunion di RMR dia 18 di juni 2021 a palabra cu Aruba mester de facto reduci 60 miyon for di AZV. Nos por mira cu gobierno di Aruba nunca a cumpli cu n’e a pesar cu RMR a solicita esaki na diferente ocacion.
BTW mester keda introduci na 2023 y lo mester trese 160 miyon florin den caha di gobierno y ainda ta keda cu un deficit di 120 miyon florin. E ahuste di ingreso fiscal cu 20 miyon florin no ta alcansabel mas pa 2022 paso gobierno a keda prolonga e tempo y e apoyo for di Hulanda pa mehora nos systema di belasting a keda posponi. Nos por sinti cu RMR a cansa di e actitud di gobierno paso den e relato di CAFT ta bisa cu a pesar di a conseha gobierna diferente biaha, gobierno di Aruba no a haci nada pa baha e gasto di empleadonan publico. Tambe compara cu 2021 e gastonan di overtime di empleadonan publico ta mas halto compara cu 2020.
For di cuminsamento e gobierno aki no tabata tin vision pa goberna nos isla y awor nan ta manera un avestruz cu no sa unda pa hinca su cabes. Malgastamento di placa di pueblo ta bay na auto caro y na fiesta. For di 2017 te cu awe no a bin cu ningun proyecto. Nan unico proyecto tabata bula cabes di directornan y na gasta placa di pueblo.
E relato di CAFT ta papia bon cla cu gobierno no a haci net nada pa drecha nos situacion financiero y a hasta hasi’e mas pio di locual cu e ta. For di tempo cu Aruba a drenta Status Aparte a wordo goberna pa hendenan sabi. Un cos ta sigur cu nos debe nacional tin signatur di 2 partidonan cu a goberna Aruba y esey partido mep cu a crea giga debe y partido avp crea e mega debe. Esaki lo keda graba den nos historia. Historia ta mustra nos cu, mas nos pueblo a hala for di Dios mas pio nos situacion en general a bira. Pueblo di Aruba laga nos dobla nos rudia y sclama na nos bon Dios pa Su ayudo. Ban hasie un tempo special pa busca Dios cu henter nos curason pa e yena nos cu Su sabiduria pa Aruba por experencia un cambio. Ta locual cu lider di partido CURPA, Eric Ras a declara.


text:
E candidato prominente di AVP cu mester a bira Mike Emansu successor como Lider
Benny Sevinger, e candidato prominente di AVP cu mester a bira Mike Eman su successor como Lider, mester presentadialuna awor dilanti mesa berde (e color cu nan gusta) pa bay convence Husticia cu e ta inocente.
Embergadura di e caso aki tin di haber cu soborno di empleado publico, falsificacion, estafa y abuso di funcion, labamento di placa y abuso di funcion. Y e suma mas grandienvolvi den un solo transaccion ta di 1 miyon florin pa bentadi tereno di pueblo.
E tristo ta cu ta un berguensa pa wak con candidatonan jong y prominente di e Partido berde manera, Gerlien Croes y Ryçond do Nascimento diahuebs ultimo den reunion publicodi Parlamento di Aruba, a defende cu alma y curpa e corupcion di nan Partido AVP. Candidatonan cu por tabatin un futuro politico, pero p’e solo hecho cu nan ta pro corupcion(pasobra pa tur otro cosnan bon pa Aruba nan ta contra), nan a mancha nan imagen y posibel trayectoria politica.
Profesor Ryçond, Hurista Gerlien, hobennan studia cu prominencia ta opta pa tira nan carera afo defendiendo e coruptonan y actonan di corupcion di nan Partido AVP.
MIKE EMAN A PIDI PA VOTA BENNY SEVINGER
En todo caso awe e caso ta bin dilanti. Cu un total di 11 sospechoso, di cual esun principal ta e candidato cu Mike Eman a vota p’e, esta Benny Sevinger, cu sumanan miyonariodi 1 miyon florin pa un solo transaccion di benta. Corda cu tabatin hopi mas benta pa cual Leoncita so lo tabata cobra mey miyon atrabes di diferente construccionnan di NV uzando hasta su pober yiu siñand’e ta corupto cu solamente 19 aña.
Un caso hopi tristo pero cu na mes momento tin Pueblo cu hopi rabia pasobra tin hende tin años cu kier un tereno y no por haya pasobra Benny Sevinger a bende tur cu tin pa enrikece sum es.


text:
(AP) – SpaceX, e compania cu di CEO di Tesla Elon Musk a kita varios empleado involucra den un carta habri basa riba e biyonario su comportamento, segun reportahenan di media.
E reportahenan publica riba diabierna a cita un e-mail di Gwynne Shotwell, president di SpaceX ken ta bisando cu e compania a termina e empleo di ex empleadonan cu a crea e carta y circula esaki. E carta su escritornan a critica Musk pa accionnan cu nan ta bisa “ta un fuente constant di distraccion y berguensa pa nan, particularmente den simannan recien.”
New York Times ta e prome medio cu a reporta e terminacion di e empleadonan, basa riba informacion di 3 empleado familiar cu e situacion. E empleadonan no a keda nombra.
E no ta cla cuanto di e empleadonan a perde nan trabao, sinembargo Shotwell no a laga duda cu e compania ta kere nan a crusa un linea inaceptabel.
“E carta, solicitacionnan y proceso general a haci e empleadonan sinti incomfortabel, intimida y victima di bullying ademas di rabia pa motibo cu e carta ta pone presion riba nan pa firma algo cu no ta refleha nan opinion,” Shotwell a skirbi den su e-mail segun Times. “Nos tin demasiado trabao critico pa completa y no tin mester di e tipo di activismo aki.”
E acto a tuma luga riba diahuebs, e mesun dia cu Musk a dirigi su mes pa prome biaha na empleadonan di Twitter tocante e trato di 44 biyon dollar pa adkiri e servicio di red social. E compra ta den aire actualmente mientras cu Musk ta purba determina si Twitter tabata scondiendo e cantidad di cuentanan falso riba nan plataforma.


text: Family First ta yuda henter comunidad, sea bo ta den famia of bo ta bo so, bo ta wordo yuda. Tin famia tin nan cos, segun directora di Family First. E instancia tey pa tur hende y tur famia. Un punto hopi importante pa e instancia ta, cu abo ta bin den otro luga den bida. Family First ta hopi strict cu nan mes como staff y tambe e boluntarionan. A traha cu boluntarionan profesional. Tin un regla, confindencialidad ta hopi importante. No mester tene berguensa ni miedo. Ta construi un relacion di confiansa cu cada un persona. E alegria ta pa un dado momento no ta den e estado cu bo ta awo, pasobra semper speransa ey. Family First tey pa e sosten y guia pa por logra den bida. Na final di aña e oportunidad pa haci locual cu bo mester haci. E ta semper bon pa sali di un luga pa bin den un otro luga, loke ta e proposito pa bida. Esey ta loke Family First ta boga p’e, segun Jennie Lion-Sjin-Tjoe.


text:
Departamentu di Agrarisch en Visserij Beheer (AVB) a bishitá piskadónan di Playa Kanoa pa tende nan puntonan di atenshon
Willemstad – Departamentu di AVB (ántes LVV) a tuma nota di e inkietutnan ku piskadónan di Playa Kanoa a ekspresá den medionan di komunikashon. Den e kuadro aki hefe interino di AVB señor Frensel Marchena i dos kolaboradó a bishitá e playa djamars mainta 24 di mei pa papia ku e piskadónan i duna atenshon na nan inkietutnan. Señor Marchena a mustra ku e inkietutnan aki no a yega ofisial serka AVB. AVB ya kaba tin e intenshon pa atendé algun punto na Playa Kanoa, esaki despues ku terminá ku e proyektonan na Piskadera i Caracasbaai.
E puntonan di atenshon ku e piskadónan a trese dilanti ta ku mester drecha parti di e dak di e kas di piskadó, drecha tambe rant di e waf kaminda laman ta dal i adaptá e slipway pa boto mas grandi. Señor Marchena a mustra ku lo tuma kontakto ku Obranan Publiko pa konseho relashoná ku e waf. Pa dak i e slipway ta bai hasi ehersisionan den e departamentu pa eksplorá e posibilidatnan pa atendé ku esakinan. E waf tabata den bon estado, pero naturalesa a hasi daño rápido na esakinan. E slipway tambe a konstruí den estrecho koperashon ku piskadónan i e tempu ei nan no tabatin boto grandi. Awor si esaki ta e kaso, pero AVB no a risibí petishon pa adaptá esaki.
Apesar ku ladronisia i vandalismo ta stroba desaroyonan, e kas di piskadó na Playa Kanoa a haña hopi atenshon di gobièrnu. Na aña 2013 Ministerio di GMN a drecha e kas di piskadó i e waf i a rekonstruí e pier i e slipway. Den e periodo aki mes ladronnan a hòrta e dak nobo i tur sanitario. Tambe a draga (koba) na aña 2019 pa hasi e laman mas profundo. Ta hopi importante pa e pier i slipway ta den bon kondishon pasobra den kaso di un emergensia riba laman na parti Nòrt, Playa Kanoa ta e úniko sitio kaminda por baha ekiponan di reskate na laman. Ta evaluando posibilidat pa pone koriente i kamera solar pa kombatí ladronisia i vandalismo.


text: Awe, nos ke kumpli ku e tristu deber di anunsiá e fayesimentu di pastor Sixto P. Belioso. Pastor Belioso a sirbi iglesia den Karibe Hulandes pa trintiun aña largu, for di òktober 1972 te ku su hubilashon na òktober di 2003. El a traha tantu na Boneiru komo Kòrsou. Nos ta resa pa Señor por duna forsa i konsuelo na su kasá Marlene, su yunan Jairo i Zahaira, tambe na su ñetunan, famianan i su iglesia. Mientras tantu, nos ta tene na palabranan ku pastor Belioso a yega di prediká, bisando ku lo yega e dia ku: “Lo E seka tur lágrima for di nan wowo, i morto lo no eksistí mas: lo no tin nada di rou, nada di yoramentu, nada di doló mas, pasobra tur kos di ántes a pasa bai” (Revelashon 21: 4).


text:
Selekshon nashonal a sali ayera mainta pa Honduras pa nos segundo enkuentro di e CONCACAF Nations League. Nan tur a yega bon i a kuminsá ku e preparashonnan pa nos partido. Mañan 6 di yüni 2022 nos selekshon nashonal lo bolbe enfrentá Honduras den Estadio Olímpico Metropolitano pa 10’or pm ora di Kòrsou.
Nos hungadónan ta ‘fit’ i ku ánimo pa nos segundo enkuentro i lo duna tur ku tin pa logra un viktoria.
Aktualmente nan ta entrenando 1 ora pa despues regresá hotel i sosegá pa e partido di mañan anochi.
Nos ta deseá nos selekshon tur kos bon pa mañan durante nos segundo enkuentro kontra Honduras!


text:
Na salida for di e reunion di comision di salubridad caminda a haya un presentacion di e reformanan cu kier haci den AZV, parlamentario Miguel Mansur (Accion 21) a trece un punto padilanti cu e ta considera un masha importante: “Si nos ta bay haci recorte riba pueblo, ta ora pa nos discuti terminacion di e programa AZV Plus”
AZV Plus ta e programa cu ta duna empleadonan publico y nan famia, esta casa y yiunan, beneficionan adicional compara cu e ciudadano comun. E programa aki a costa AZV aña 4.2 miyon florin. Mansur ta kere cu no ta moral pa corta den e cobertura cu pueblo ta haya y pidi nan pa duna un eigenbijdrage, mientras cu tin un grupo ta sigui gosa di privilegio, manera cu ta e trahadonan di gobierno.
En general, e conclusionnan cu Mansur ta saca for di e reunion tanto mainta, como atardi, ta cu recorte ta keda primordial y mester siña traha mas eficiente cu e recursonan cu tin. “Si nos elimina AZV Plus, tur hende na Aruba tin e mesun nivel di seguro. E ta libera fondo cu por implementa pa otro cos of yuda yega na e recortenan pa ta solvente. Mi no ta kere ta husto of moral pa corta den pueblo en general y laga e sector publico cu un beneficio.”


text:
Diahuebs 19 di mei 2022, den un sala yen na Teresita Center, a tuma luga e Young Entrepreneur Summit, YES! San Nicolas.
Organisa pa e Ministerio di Asuntonan Economico, Comunicacion y Desaroyo Sostenibel, e meta di e summit aki ta pa brinda conocemento y inspiracion na hobennan cu ta sea aspira pa bira entrepreneur, of ya caba ta manehando nan propio negoshi. Orador Tristan Every di Cre8te a duna un presentacion inspirativo pa motiva e hobennan presente pa persigui nan soño, y cu e ta posibel si bo ta dispuesto pa traha p’e.
Hans Hoornstra tabata e orador principal, renombra pa su presentacionnan caminda ta comparti humor, anecdota y un conocemento extenso di comercio y e aspectonan digital cu ta afecta comercio moderno. Su presentacion primordialmente a enfoca riba pensamento creativo y inovativo, stimulando e gana y gusto di maneha un negoshi propio, y loke tin cu tene cuenta cune den e era moderno di business.
“Empresanan chikito y mediano ta e “back-bone” di un economia, y San Nicolas lo lidera esfuersonan pa logra e era nobo di desaroyo economico pa Aruba”. Asina Minister Geoffrey Wever a comenta durante su presentacion. Minister Wever a comparti e vision di parti di gobierno cu e participantenan. E ta importante pa tur hende tin un idea den ki rumbo Aruba ta bayendo, y asina por planifica unda/con nan idea comercial ta pas dentro di e vision aki.
E proximo evento di YES San Nicolas lo tuma luga dia 18 di juni, y lo ta mas interactivo, caminda lo tin workshops cu lo siña participantenan cierto skills specifico cu lo yudanan eherce nan soño empreserial. Por registra libremente (y gratis) na www.yessannicolas.com
Minister Wever kier gradici tur participante cu a atende, y ta spera cu e YES! San Nicolas por a cende e chispa den algun hoben pa asina nan tambe accepta e reto di haci nan propio negoshi, pa asina hunto defini y crea e era nobo di desaroyo, no solamente pa San Nicolas, pero pa Aruba henter tambe.


text:
Minister Dangui Oduber a ricibi e prome muestra di buki di NO Smoking di abogado Dello Gomez
ORANJESTAD – Diaranson mainta Minister Dangui Oduber a ricibi abogado Dello Gomez cu a haci entrega di e prome muestra di e buki cu e la traha basa riba e Lands Verordening Beperking Tabaksproducten (ley) (cu ta prohibi humamento den areanan publico). E ley aki a drenta na vigor desde 2 di mei 2022.
E titulo di e buki ta:
The legal guide to the smoking laws in Aruba
Den e buki aki ta describi tur e articulonan cu ta para den e ley, no solamente e ta describi esaki pero e ta amplia tambe riba kiko por y no por segun e ley cu a wordo presenta y aproba den parlamento. E ta un bon guia pa nos localnan y e turistanan (como e buki ta den idioma ingles tambe), pa nan por tuma bon nota di e cambionan grandi cu a wordo haci na momento cu e ley a drenta na vigor.
E ley ta importante, mirando cu uzo di sigaria ta dañino no solamente pa persona cu ta huma cual ta 13% di e poblacion di Aruba riba edad di 20 aña, pero tambe pa es(nan) cu ta den cercania.
Minister Oduber a menciona algun di e cambionan mas remarcabel den e ley, e aumento di edad pa cumpra sigaria a subi di 18 aña pa 21 aña di edad. Ya no ta permiti pa bende sigaria los mas y tampoco ta permiti mas pa huma den areanan publico. Tur esaki ta wordo describe detayadamente den e buki segun e mandatario.
Finalmente Minister Minister Dangui Oduber a gradici sr. Gomez pa e inciativa briyante aki. E buki ta duna un bon splicacion di e ley y tambe ta amplia cu mas detayes hopi facil pa tur hende por compronde.


text:
Diaranson merdia, 12 di juni, 89 alumno di VWO y 169 alumno di HAVO a ricibi e grato noticia, cu nan a gradua pa nan examen final. E alumnonan cu a obtene e diploma tan anhela, ta respectivamente; 72% di e candidatonan di examen di VWO y 57% di e candidatonan di examen di HAVO. E aña aki, en total, 421 alumno a haci examen: 123 pa examen di VWO y 298 pa examen di HAVO.
E porcentahe di graduado pa VWO ya caba a surpasa esun di aña pasa. E total di candidato cu a gradua e aña anterior, finalmente tabata 68% di e examinadonan di VWO. E expectativa e aña aki tambe ta, cu despues di herexamen e porcentahe di graduado ta pasa 72%. E herexamennan lo tuma luga dia 17 te cu 20 di juni.
Aña pasa 70% di e total di examinado di HAVO a gradua. Pa alcansa e mesun porcentahe e aña aki, e candidatonan di herexamen di HAVO mester tin hopi bon resultado. E docentenan di Colegio Arubano ta brinda extra guia na e alumnonan, pa asina nan tambe logra haya nan diploma.
Den examen di VWO, Colegio Arubano a logra resultadonan excelente. Riba e lista di cifra di un alumno ta luci dos dies; pa Wiskunde-B y -D. Un otro alumno tambe tin un dies riba su lista di cifra pa Wiskunde-B. Colegio Arubano ta sumamente orguyoso di e genionan aki, cu nan cifra maximo. Mihor graduado pa VWO ta Rebecca Croes y pa HAVO ta Andrea Wouters.


text:
Un delegashon di Fundashon Desaroyo Deportivo Kòrsou (FDDK) ayera, djarason 14 di yüni 2017, a hasi un bishita na Fòrti. Durante e enkuentro aki representantenan dje fundashon a presentá e resolushonnan di e kongreso ‘Integrá, Aselerá, Elevá’ na Konseho di Minister di Kòrsou.
Den fin di siman di 8 pa 10 di yüni a tuma lugá e Kongreso di Deporte 2017 titulá ‘Integrá, Aselerá, Elevá’. Esaki tabata organisá pa FDDK i a tuma lugá den World Trade Centre (WTC) na Piskadera.
Tantu FDDK komo e partispantenan na e kongreso a kategorisá esaki komo eksitoso. FDDK via dje kongreso a ofresé un plataforma pa duna oportunidat pa integrashon multi-disiplinario, integrashon multi-deportivo i opinion multi-kultural, ku aksento riba edifikashon di nashon, esta ‘nation building’.
E kongreso a sirbi alabes pa konopá e diferente rekomendashon-, opinion- i inisiativanan di lidernan deportivo lokal. Esaki pa sirbi komo inspirashon pa akadémiko, profeshonal, atletanan i tambe tur lider ku ta aktivo direkto òf indirekto den mundu di deporte. E meta ta pa traha e siguiente 3 pa 5 aña ku tur nanishi den e mesun direkshon.
FDDK ta spera ku ministernan lo tuma bon nota dje resolushonnan presentá i purba di apliká esakinan den maneho inter-ministerial di forma ku den futuro komunidat por kosechá frutanan di esfuersonan realisá huntu. E konvikshon di FDDK ta: “ku un pueblo ku tin e motivashon, akseso i fasilidatnan pa por praktiká deporte, lo ta un pueblo ku ta biba i pensa salú i ta parti di un komunidat produktivo.”
Informe huntu ku foto:
Miembronan di delegashon di FDDK huntu ku ministernan di Gabinete Rhuggenaath den sala di Konseho di Minister den Fòrti.
Foto: FDDK


text:
Clawrence House a confirma cu Prince of Wales (71), a test positivo pa COVID-19. Den un comunicado emiti awe, un portavoz a informa: Prince Of Wales a test positivo pa Coronavirus. E tabata mustra sintomanan leve pero fuera di esey e ta mantene den bon estado di salud y ta trahando durante ultimo dianan manera costumber. E Dukesa di Cornwall tambe a haci test pero no tin e virus. Di acuerdo cu e gobierno y conseho medico, e prins y e dukesa ta actualmente den auto-aislamento den nan cas na Escocia.
E testnan a ser realisa pa NHS Aberdeenshire, unda nan ta cumpli cu e criterianan rekeri pa e testnan. Charles ta e prome miembro di e famia real Britanico cu a test positivo pa e virus. Siman pasa a confirma cu Prins Albert di Monaco (62) tin COVID-19, y e corte real Danes a revela cu Prins Henrik, (10) a wordo getest pa detecta e virus, despues di problemanan respiratorio asocia cu bronchitis asmatico. No ta posibel pa determina di ken e Prins a contrae e virus door di e gran cantidad di compromiso, cu el a realisa den su funcion publico durante e ultimo simannan. Prins Charles y su casa Dukesa di Cornwall ta na Birkhall, e lugar faborito di e prins cu tabata un regalo di su mama, Queen Elizabeth. Siman pasa Prins William a comparti un video cu un mensahe personal memey di e crisis di coronavirus, bisando cu ki ora y unda sea tin adversidad, e hendenan di Reino Unido tin e habilidad unico pa uni nan mes. E forma con e comunidadnan ta apoya esunnan afecta ta mustra e miho di nan balornan y naturalesa humano.


text:
Tabata na aña 1975 cu Sr. Lake a solicita pa drenta Cuerpo Policial. E tempo ey Aruba tabata bou maneho di Antiyas Hulandes. Asina mes cu ela pasa tur prueba e no a logra drenta den e klas di 1975. Tabata e altocmisario di e tempo ey Sr. Zaandam cu a mira e potencialnan den Sr. Lake cu e mes a traha un carta di solicitud pa Sr. Lake na unda cu te dia di awe Sr. Lake ta agradecido na su persona.
Asina tambe e carera policial a cuminsa for di aña 1976 na unda Sr. Lake a forma parti di imigracion cu e tempo ey tabata bou di Cuerpo Policial su maneho. Sr. Lake mes no a para keto y su deseo tabata pa bira polis y asina tambe ela logra na aña 1980. Ela haya e oportunidad di bay scol di polis y asina tambe su carera como polis a cuminsa.
Pa Sr. Lake e miho tempo tabata na scol di polis. Na momento cu ela subi caya no a keda hopi tempo na straatdienst. Despues di un tempo cortico ela drenta departamento di recherche y aki ta unda ela keda como 15 aña. Dor cu mester a haya su promocion Sr. Lake a bolbe straatdienst na unda cu e tabata tin su propio ploeg. Sr. Lake conhuntamento cu Sr.Carlos Hodge y Sr.Luis Tromp tabata tin un di e miho ploegnan. “Trahando hunto y den bon comunicacion e trabou tabata cana sublime met eer en geweten” tabata e palabranan di Sr. Lake.
Despues di tempo Sr. Lake a sigui padilanti y a haya un chens pa drenta KZP (Kinder en Zeden Politie). Despues a bay un tempo cortico na e departamento di Narcotica pa despues ela bolbe cas y asina keda como hefe di JZP (Jeugd en Zeden Politie) pa 15 aña.
Na JZP Sr. Lake tabata sinti su mes mas yega na comunidad. Dor di haci investigacion y of duna concientisacion na comunidad pa un tema hopi imporante.
Sr. Lake ta gradici su amigonan, coleganan di antes y awor cu a sorprende Sr. Lake cu un recuerdo y tambe bunita palabranan pa recorda e bon temponan. Ta despues di 41 aña di duna servicio na comunidad Sr. Lake ta baha cu pensioen merecidamente. Un Persona di Dakota cu hopi conoce di serca pero tambe pa su funcion respeta den Cuerpo Policial.
“Haci bo best di tur manera cu ta posibel pa yuda e persona cu mester di ayudo. Pa nos cumindad nos ta traha y a nos mester dunanan e servicio. Duna respet pa bo haya respet bek y haci locual cu ley ta bisa.” Tabata e palabra nan di Sr. Lake.


text:
Aruba
Creche ta refuta ponencia den morto di baby Noah
Tras e conferencia di prensa ofrece diahuebs door di mama, ambulance y pediatra den caso di morto di baby Noah, e creche tambe a opta pa trece nan angulo dilanti na publico.
Neiffi Kock, dirigente di e creche Pasa Dushi Pasa Pret a yama un conferencia di prensa diabierna atardi cu a keda transmiti en bibo. Durante mas cu 25 minuut y compaña pa algun colega y mayornan cu ta sosten’e, Kock a relata e echonan previo na e fecha di 24 di maart, riba e dia ey cu e baby a fayece y tambe te cu awo.
Mescos cu e conferencia di prensa di diahuebs, no tabatin oportunidad di haci pregunta y ambos transmision a conta cu un audiencia halto di parti di comunidad expresando nan opinionnan den tur sentido.
E dirigente di e creche a papia di e capacitacion continuo cu e y su personal ta pasa aden den tereno di prome auxilio; tambe a papia di reglanan cu ta vigente na e creche y a mustra prueba cu ta respalda e detayenan, en particular di ora, cu el a duna tocante con cosnan a cana. Na Kock el a expresa cu no por haci nada contra destino y decision di Dios.


text:
ARUBA TA DEN EVALUACION DI CFATF
ORANJESTAD – Aruba ta den evaluacion di “Caribbean Financial Action Task Force” (CFATF) cual ta parti di e organisacion mundial “Financial Action Task Force” (FATF). E organisacion aki ta guia, evalua y controla cu paisnnan tin nan sistemanan na luga, pa combati labamento di placa y financiamento di terorismo.
E siman aki a tuma luga un reunion (virtual) plenario di CFATF caminda cu a trata e caso / evaluacion di Aruba y Prome Minister tabatin e espacio pa hiba palabra cu esnan cu a evalua Aruba. “E tabata un bon reunion, nos a haya hopi elogio pa e trabounan haci na Aruba. E ta mustra cu nos ta bayendo un bon caminda pero mester warda pa e evaluacion keda cla,” Prome Minister a expresa.
Prome Minister Wever – Croes a splica con a yega na e momento di e evaluacion aki.
E evaluacion di CFATF a inicia desde mitar di aña pasa. Prome Minister como voorzitter di e comision “Anti Money Laundering/ Counter Finance of Terroism” (AML/CFT), hunto cu Banco Central di Aruba, Ministerio Publico, MOT y Camara di Comercio, sosteni pa un team hopi dinamico den gobierno, a cuminsa prepara intensamente desde 2018, ora cu pa prome biaha Premier Wever – Croes a asumi e responsabilidad como Prome Minister di Aruba.
A haci un “National Risk Assessment” pa mira kico ta e riesgonan cu tin na Aruba y a percura pa tapa tur e riesgonan ey y aworaki ta den evaluacion.
E proceso di evaluacion aki ta algo cu ya pa hopi aña ta wordo aplica na diferente pais. Si na momento di un evaluacion, nan yega na un conclusion cu un pais no ta cumpli cu e rekisitonan pa combati labamento di placa y financiamento di terorismo, e pais ta bay den un proceso hopi intenso di scrutina, cu ta afecta e reputacion di pais Aruba. Esaki ta stroba inversionistanan di inverti den e pais y e pais ta haya mas problema.
Concluyendo Premier Wever – Croes a bisa cu awor cu e reunion plenario a tuma luga, ta den espera di e evaluacion final pa haya sa unda Aruba ta para y kico por spera den e tempo nos dilanti. Ademas a gradici tur esnan di sector publico, semi-publico y priva cu a traha, sostene y contribui na esaki.


text:
E relacion entre Minister di Turismo, Otmar Oduber y AHATA ta bon. Sinembargo cu e ley di all inclusive kisas algun cos no a bay mucho bon. Asina mes, nan ta sigui traha hunto.
E mandatario a duna su reaccion siman pasa. El a scucha Parlamentario Ady Thijsen di partido MEP, kende ta un hurista/abogado. Scuchando declaracionnan,e no sa si Ady Thijsen ta riba payroll di AHATA of ta conseha AHATA si nan tin cu bay den un caso si of no.
Oduber no a bise unicamente di Parlamento, bao di imunidad di Parlamento y tambe pafo den prensa, caminda el a bisa cu e no ta haya corecto y ta lamenta cu Raad van Advies a saca un comunicado di prensa, cu Oduber a insulta e organo aki. E no ta kere un critica cu ta basa riba un documentacion, a base di un mail cu ta draai rond den e seno di AHATA, caminda cu cierto momento nan tabata considera bao di nan miembrecia, cu tin personanan ta representa AHATA den Raad van Advies, cu esaki lo ta algo corecto. Oduber ta contento cu Raad van Advies, den nan comunicado di prensa ta clarifica cu en todo caso, na momentonan cu tabata discuti riba e conseho cu tin cu bin riba e ley di all inclusive, cierto personanan no tabata duna of no tabata forma parti di e conclusionnan cu tabata wordo haci door di Raad van Advies. Esey ta trece un trankilidad hopi grandi pa un critica cu a wordo lansa. Pero ta bon tambe e ora pa e organonan cu tabata pensa di influencia Raad van Advies pa tuma nota di e declaracionnan aki.
Cu si ta purba di referi na si un caso mester wordo lanta si of no, den e caso aki oposicion ta haci su trabao. E ta purba di crea conflictonan caminda cu nan ta sinti cu nan por logra esaki, pero di un otro banda tin cu bisa cu e relacion cu e minister tin cu e diferente hoteleronan, diferente GM, incluso sr. Jim Hepple, ta uno masha profesional mes y te dia di awe y semper durante henter e polemica a keda masha profesional cu otro. A hiba diferente debate conhunto, tabata tin diferente reunion cu a atende tambe conhunto. Trabaonan di ATA y AHATA ta continua manera tabata tuma luga. Diferente encuentro di mercadeo tambe. Recientemente a nombra un persona den hunta di Supervision di ATA, den e caso aki sr. Leonel de Cuba, cu tabata un proposicion di AHTA cu a drenta dos pa tres siman pasa. Trabaonan ta sigui normal, segun e mandatario.


text:
Kome Salú ora di siña
E temporada di mas importante den un aña eskolar ta trahamentu di pruebanan. E unikó aspekto ku ta importá pa e studiantenan ta e punto di e prueba.
E fayo di mas grandi ku hopi studiante ta kometé durante e periodo krítiko aki, ta kome malu y no salú. “Junk food,” “chukulati,” “Energy drinks,” y “cheps” ta wòrdu kome kontinuamente enbes di kumindanan ku por “Keep energy level up”. Esaki no tin efekto riba bo bida salú pero si e tin un efekto negativo riba bo prestashon den èksamen.
Aki mi ta rekomendá algun kuminda pa bo sesu durante e periodo di mas “stressful.”
- Salmou ku saldinchi mihó konosí komo “Oily fish” ta karga hopi protehina y omega 3, kual ta hopi esenshal pa laga nos sesu funshona bon.
- Webu, un di e kuminda di mas versá na nos planeta. Herebé, hasá, manera bo ke, e ta salú y bon pa nos sesu. Ken tin gana di tende su barika gruña durante un èksamen?
- Nos tur sa, bèrdura y fruta ta konsistí di hopi mineral y vitamina. Bèrdura ku fruta tambe ta hopi abou na kaloria y nan ta hopi dushi.
- Hopi hende ta pensa ku pinda no ta salú, pero e ta kontené hopi protehina. Esei ta nifiká, kuminda pa sesu. Un otro parti bon ta, pinda no ta kaduká mesora, kiermen bo por ward’e kualke ora ku bo mester di dje pa studia.
“Keep calm, eat on, live healthy”
Robert de Jongh


text:
Gerencia di Marriott Stellaris Resort ta compromete pa certifica 750 asociado e aña aki.
Durante un rueda di prensa awe tardi na Marriott Stellaris Resort, directora di Aruba Excellence Foundation, sra. Esther Broeksema, a anuncia un campaña nobo ‘E efecto di bo zjeito’ pa loke ta trata un descuento grandi di 50% pa certificacion di A.C.P y e Complex GM di Marriott sr. Raoul Lemmerling a expresa su compromiso pa certifica 750 asociado, incluso full e executive team, e aña aki. CEO di ATA sra. Ronella Croes a reitera e importancia di a institui e fundacion A.E.F. cu conhuntamente cu su hunta di directiva ta maneha, desaroya y ehecuta entre otro e programa di certificacion A.C.P.
A.E.F. ta conciente di e echo cu Aruba ta enfrentando un periodo cu diferente reto y desicionnan cu por tin un impacto den tur sector ariba nos isla. Esakinan no solamente por tin un influencia ariba e desaroyo di e indrustria di Turismo, pero tambe potencialmente ariba e forma di biba di cada un di nos, awe y den futuro.
Industria di nos Turismo conoce un desaroyo hopi grandi den transcurso di 50 aña y e desaroyo ta continua. E pandemia di COVID-19 a demostra cu e industria aki ta y lo keda nos pilar di economia y como tal a bira evidente un bes mas, e importancia di servicio excelente. Amabilidad y cordialidad ta caracteristicanan indespensabel di nos servicio y lo mantene nos imagen di ‘One Happy Island’. Conhuntamente nos mester logra cu e efecto inolvidabel cu Aruba tin ariba nos bishitantenan prevalece y, cu nan kier bolbe, manera por lo menos 40% di nos turistanan ta haci caba.
Durante transcurso di 10 aña, mas cu 9 mil persona a certifica cu e programa di certificacion A.C.P. cual a wordo diseña den prome instante pa personanan cu ta traha directo of indirecto den sector di Turismo. Meta principal di e programa ta pa duna informacion corecto, uniforme y consiso tocante Aruba su historia, cultura y tradicionnan como tambe brinda servicio excelente cu Aruba su zjeito.
Mirando e importancia di nos industria turistico, A.E.F. ta di opinion cu e programa di certificacion A.C.P. idealmente wordo carga pa diferente sector como tambe gremionan riba nivel nacional.
Durante pandemia, A.E.F. a ofrece e programa di certificacion 2 aña gratuitamente. Considerando e echo cu e pandemia no a bai laga nos completamente ainda, y cu nos pais ta enfrentando retonan dificil, A.E.F. ta sigui contribui su granito y ta ofrece e programa den e lunanan aki, Juli te cu October 2022 na 50% di descuento. Pues en bes di Afl. 100,- pa persona, awor e prijs ta Afl. 50,- pa persona.
E programa ta encera 6 sesion di cada un 1 ora maximo. E contenido ta lo siguiente:
- Virtual 360 island tour
- Aruba su naturalesa y hende
- Aruba su historia y cultura
- Aruba su turismo
- Servicio Excelente: E bishitante
- Servicio Excelente: E bishitante y ami
A.E.F. su vision ta pa mira un Aruba unda tur hende cu ta biba y traha ariba nos isla, ta motiva pa ta un embahador orguyoso di Aruba, y cu por crea un experencia inolvidabel pa cada bishitante di nos pais.
Di e manera aki comprometiendo su mes y contribuyendo na e adelanto di nos pais.
Pa mas informacion y registracion pa e programa di certificacion por tuma contacto cu oficina principal di Aruba Excellence Foundation na number 280 2924 of email info@acp.aw
Tambe por bishita www.acp.aw pa registracion online y usa e discount code ‘zjeito’.
Aruba Excellence Foundation a wordo institui door di Aruba Tourism Authority na juni 2018 y ta e fundacion encarga pa entre otro ehecuta e Aruba Certification Program (A.C.P.) como tambe e programa di Happy Information Officers (H.I.O.). Meta principal di e fundacion ta pa sigui desaroya y implementa A.C.P. y H.I.O. como tambe otro programanan specialmente diseña pa certifica personanan cu ta traha den sector di servicio y hospitalidad, p’asina percura cu e nivel di servicio excelente di Aruba ya bon conoci, por keda riba un nivel halto.


text: Diadomingo anochi a drenta informe di cu tin un dama burachi haciendo fastioso na e taxi stand di Renaisance Marina Tower, mesora a dirigi un patruya na e sitio. Na yegada di e patruya na e sitio a drenta un otro informe di cu e dama aki lo ta na e entrada di Caya Grandi y cu e dama ta un persona color cla bisti cu blusa preto carson camoufla y cu un rugtas. Net e momentonan ey e patruya a wak e y a bay atende cun’e banda di Sport Caribe. Na un dado momento e dama a cuminza rebeldia contra polis y a resisti su detencion pero polis a logra domin’e y pone na boei. Na su yegada na warda di polis e no kier a baha for di e vehiculo di transporte di detenidonan. Polis mester a carga e dama pa hib’e paden.


text:
Ana Maria Pauletta preokupa, pa e palabranan di e Prome Minister.
Nos ta preokupa. Esaki ta palabranan di parlamentario Ana Maria Pauletta di partido PAR. Esaki referiendo na loke prome minister a deklara ayera despues di a sinta ku minister di…
Temporada ku Knops tabata sekretario di estado i ku nos a bin bek man bashi.
Temporada ku Raymond Knops tabata sekretario di estado i ku nos a bin bek man bashi.
Venezuela ta aliado di Russia, tin motibu pa ta preokupa.
Debidamente tin motibu pa preokupa, esaki mirando nos posishon. Nos ta bisiña di Venezuela ku ta aliado di Russia. Parlamentario pa PNP, Gwendell Mercelina Jr. ta amplia.
Un brasa ta nifika hopi pa nos hende grandinan.
Un brasa ta nifika hopi pa nos hende grandinan. Esaki ta lokual Geselle Coffie−Rosario presidente di fundashon nos grandinan, su pensamentu pa loke ta trata socialisashon ku nos grandinan.
Aruba su petishon pa sosten di likides a wordu aproba.
Den reunion di Konseho di Minister di Reinu dia 25 di februari, Aruba su petishon pa sosten di likides a wordu aproba. 12 mion florin pa e prome kwartaal di…
Minister di VROMI, Egbert Doran tabata tin oportunidat di mustra e retonan ku su miniserio tin
Durante e enkuentro i tour ku e Sekretario General, Minister di VROMI, Egbert Doran tabata tin oportunidat di mustra e retonan ku su miniserio tin, entre otro e Landill di…
Gasoline ta subi. Esaki no ta efecto di e konflikto, sigun Parlamentario Steven Croes
Djamars awor gasoline ta subi. Esaki no ta efecto di e konflikto, ainda falta esei Croes ta konfirma.
Sindikato DOEN ta splika ku tin un grupo basta grandi ku ta pensando serio pa bandona enseñansa
Mei mei di tur loke ta pasando mundialmente, enseñansa di Korsou ta den un situashon hopi preokupante. Marbella Felipa, Sindikato DOEN ta splika ku tin un grupo basta grandi ta…
Punto prinsipal ku Konseho Insular a trese dilani tabata e restaurashon di demokrasia na Statia.
Durante e rueda di prensa despues di e bishita di Sekretario di Estado Van Huffelen, e punto prinsipal ku e Konseho Insular a trese dilanti tabata e restaurashon di demokrasia…


text:
No ta desconoci cu e plataforma di Facebook, Whatsapp y tambe messenger a bay plat.
E plataforma cu mas ta genera placa pa e CEO Mark Zuckerberg ta conociendo perdida nan grandi di placa. Awe durante e “Digital Black Out” Mundial e CEO a conoce un perdida di 7 Biyon dollarr.
E CEO tawata e di 4 persona mas rico na mundo, den solamente 6 ora a bay na di 5 luga.
Mientras cu nos ta pendiente pa mas informacion Mark Zuckerberg ta super preocupa pa su perdida y tambe su puesto social! Pendiente pa mas informacion.


text:
Desde aña pasa april Gino Petrocchi tabatin e renchi warda y na varios ocasion e tabata kier a surprise Maya Croes, pero nunca el a logra esaki debi cu e ta capta su intencionnan hopi lihe. Kiermen e tabata difícil pa Gino logra ‘surprise’ Maya. Despues di 1 aña cu Gino tin e renchi warda pa entrega esaki na Maya pa pidi’e pa bira su esposa, cu el a logra realisa su deseo. Gino a conta FOCUS cu di ora cu Maya a bis’e cu e tin hopi tempo sin haci un fiesta pa celebra su hacimento di aña (1april) y dicon nan no ta combina esun dje (14 april) pa hunto hasi nan birthday party.
“ Mi a bisa cu esaki lo ta e dia perfecto pa tuma e siguiente step den nos bida. Mi famia y Maya su famia lo ta hunto y tambe nos amistadnan mas pega. Diabierna dia 6 di april mi a pidi Maya su mayornan pa mi por pidi Maya pa casa cu mi, y e ora dia 7 di April porfin mi a logra surprise Maya sin cu e por a sospecha algo”.
Gino tabata hopi nervioso pero DJ Big Rig y DR.Eli a percura pa e playlist di cuater di nan cancionnan preferí, cu Gino mes a traha pa hasi e momento mas special posibel. El a yama tur nan invitadonan dilanti pa e gradici nan mientras Maya tabata kere cu ta stoelendans nan ta bay hunga. Gina a realmente logra sorpresa Maya dilanti tur hende ora el a hinca rudia y pidi’e pa casa cu ne. Maya di su banda ta conta: “Di ora cu mi a tende e prome notanan di e prome cantica mi tabata sa cu ‘okay’ e dia mes mes a yega, mi echt no a sospecha nada na niun momento. Mi ta hopi contento di por a comparti e momento aki cu mi famia y amistadnan. Nos a hari y yora hunto. Mi no mester a pensa mi contesta mes, mi tabata sa cu mi kier comparti mi bida y forma un famia cu Gino”.
E pareha a conoce otro october 2011 despues cu Maya a’ add’ Gino via blackberry pin door cu el a wak su profile picture (via un conoci) cu e ta hunga futbol. Desde cu el a add Gino nan a cuminsa papia cu otro y nan a topa otro riba caya pero como amigo. Temporada di carnaval nan a cuminsa wak otro na mayoria di e actividadnan y riba16 di Februari 2012 na lighting parade nan a dal un stap mas leu cu amigo. Nos por corda Maya na aña 2006 cu el a participa na eleccion di Reina Hubenil representando TOB y Pan Cayente. Despues na 2011 el a competi pa Reina di Carnaval representando Majestic Carnival Group.
Maya ta docente di basis di 3de klas na Colegio Santa Famia y Gino ta na Ipa den su ultimo aña di estudio di Movecion & Salud. Desde cu nan a conoce otro tur aña nan ta biaha hunto cu nan famia cual nan ta gusta haci den nan tempo liber. Ademas di biaha nan gusta bay cinema, bay ‘date’ na diferente restaurant y wak wega di futbol hunto aunke cu nan ta apoya diferente team. Maya ta apoya Real Madrid y Gino ta apoya Barcelona. E pareha no tin un fecha exacto ainda pa nan celebracion matrimonial, pero loke si ta sigur cu nan ‘wedding planners’ ta su ruman Endy Croes hunto cu Carl Quant.


text:
ZJCN, SMMC, SEHCF i Saba Cares ta uni forsa durante seminario "Baimentu afó pa tratamentu médiko" na Sint Eustatius
Pa enfrentá e retonan di referensia médiko pa habitante di Saba i Sint Eustatius i tambe pa lidia ku e sintimentu general di e abitantenan di Saba i Sint Eustatius tokante di kuido riba e islanan, ZJCN huntu ku koleganan di Sint Maarten Medical Centre (SMMC), Sint Eustatius Health Care Foundation (SEHCF) i Saba Cares a organisá un seminario. E seminario di dos dia su meta tabata pa drecha e proseso di traslado médiko na Islariba.
Último tempu tin hopi atenshon pa e dunamentu di kuido na Islariba. Ta evidente ku organisashon di kuido di salú na Islariba ta un reto, pa motibu ku no por brinda kuido di segundo liña riba e isla i pashènt ta dependé di e traslado médiko. Traslado médiko pa asegurado na Saba i Sint Eustatius ta trese retonan logístiko, organisatorio i komunikativo kuné ku tin bia ta tuma hopi tempu i ta kompliká pa e pashènt. E partisipantenan di e seminario a para ketu na e retonan aki ku e meta pa mehorá e proseso di traslado médiko. Promé ku e seminario di 2 dia a kompilá informashon i punto problemátiko serka diferente institushon médiko, mandatario di entidat públiko Sint Eustatius i entidat públiko Saba i asegurado.
Algun konklushon importante di e seminario akí ta:
- Tantu di parti di ZJCN komo SMMC, SEHCF en Saba Cares mester komuniká mihó ku e aseguradonan. Mester bin mas kolaborashon riba e tereno akí entre e miembronan di e kadena pa mantené e asegurado bon informá.
- E ofisinanan di ZJCN mester ta mas visibel i aksesibel riba e islanan.
- E oferta di kuido na SMMC mester ta kla i tambe referensia pa SMMC mester bai sin problema. ZJCN i e ofresedónan di kuido na Saba i Sint Eustatius a palabrá ku riba término kòrtiku lo bai kuminsá ku un proyekto piloto pa hasi e referensianan pa SMMC mas fásil i transparente pa e aseguradonan.
- E protokòl pa evakuashon médiko mester ta kla i raspa pa tur persona embolbí i mester mehorá esaki mas skèrpi.
- Informashon tokante orario di atmishon pa tratamentu i/òf konsulta serka e diferente spesialistanan mester ta disponibel pa e aseguradonan. E orarionan di atmishon serka un kardiólogo por ehèmpel ta diferente ku e orario di atmishon serka e urólogo i mester informá e aseguradonan bon al respekto. Na e momento aki e informashon no ta disponibel.
ZJCN a organisá tambe enkuentro riba ámbos isla kaminda asegurado por a papia ku e funshonario di keho. ZJCN den futuro serkano lo krea mas oportunidat pa e asegurado por komuniká su keho fásil. Durante di e seminario a palabrá tambe ku e funshonario di keho di SEHCF, Saba Cares, SMMC i ZJCN ta bai aserká otro mas i traha huntu na momentu di atendé ku keho. Algun asegurado tabata invitá pa kompartí eksperensia ku e partisipantenan di e seminario. E eksperensianan aki a yuda e partisipantenan haña un mihó bista di e mehorashonnan ku ta nesesario pa e proseso di traslado médiko pa habitante di Saba i Sint Eustatius por kana mas mihó.


text:
Un paso grandi a wordu realisa riba e trajektoria pa re-inskripshon riba lista di Teritorionan-Sin-Propio-Gobernashon di Nashonan Uni (TSPG NU) siman pasa ku e atmishon historiko dor di ekspertonan Hulandes ku Hulanda ta violando e Karta di Nashonan Uni I artikulo 73 – Bonaire ta un stap mas serka pa wordu pone bek riba lista di TSPG di NU
Den un komunikado di prensa riba nan raportage, tres eksperto konstitushonal I legal Hulandes, Profesor, dr Gert Oostindie, Profesor Gerhard Hoogers, I dr Wouter Veenendaal a admiti I konfirma ku Bonaire I e eks- Antia Hulandes su dekolonisashon nunka a wordu konfirma pa Nashonan Uni. I ademas ku Bonaire I e otro islanan di eks-Antia Hulandes inhustamente a wordu kita for di lista di Nashonan Uni kaminda Hulanda a duna su mes interpretashon na artikulo 73 di e Karta Magno di Nashonan Uni. Hulanda a wordu inkorektamente absolve di obligashonan pa raporta I kumplimentu ku artikulo 73 ora ku nan a implementa Statuut na 1955.
E gobierno hulandes a instrui e ekspertonan konstitushonal I legal pa investiga e denunsianan I protestanan kontinou desde e aneksashon illegal na 10-10-10 di spesialmente sr James Finies I Nos Ke Boneiru Bek (NKBB) riba violashonan di Hulanda di e Karta di Nashonan Uni riba outodeterminashon I derechonan humano I di ley internashonal.
Awe ta kumpli 6 anja di aniversario kaminda ku James Finies komo e prome Antiano riba 22 di Juni 2016 a hasi un presentashon historiko na e Komite di Dekolonisashon C24 di Nashonan Uni na New York denunsiando e atrosidatnan komete pa Hulanda kontra di e pueblo Boneriano den violashon di Karta di Nashonan Uni, artikulo 73, ley internashonal, I derechonan humano I di outodeterminashon. Konmove pa e relevashon aki e delegadonan, ambasadornan a enkurasha nos pa Bonaire wordu pone bek riba e lista pa asina nan por yuda nos. Nan a hinka un plan I trajektoria den otro pa nos por hanja Bonaire bek riba e lista di TSPG, pa asina ofisialmente nan por yuda, sostene I asisti e pueblo di Bonaire huntu ku Hulanda pa kumpli ku artikulo 73 I restora e derechonan di e pueblo Boneriano bek.
E ekspertonan legal Hulandes a prueba ku e denunsianan I obheshonan di NKBB I Bonaire Human Rights di e ultimo 12 anjan ta korekto. Nos kier a felisita nos mes I e pueblo Boneriano ku e viktoria aki I ta selebrando pa a sigui kere den nos trajektoria pa wordu pone bek riba lista di Nashonan Uni. Tur Boneriano mester ta orguyoso I sinti nan mes honra e momento aki kaminda ku sosiedat sivil a gana un parti di e bataya kontra di e kolonisado di mas kruel di historia.
E konklushon di e ekspertonan Hulandes ta konfirma I hustifika e lucha I trajektoria di NKBB I Bonaire Human Rights ku a kana un kaminda largo ku determinashon I konsistensia eksponiendo e situashon kolonial di Bonaire I kreando konsiensa riba nos re-listing; meskos ku Nueva Caledonia na 1986 I Polynesia Franses na 2013 a wordu pone bek riba e lista TSPG di NU.
NKBB I Bonaire Human Rights ku ta aktualmente na Sentro Amerika kreando konsiensa riba e kaso di Bonaire ta marka awe di 126 dia luchando pa e derechonan fundamental di e pueblo Boneriano. Un danki grandi na tur hende, I spesialmente na esnan ku a keda kere den nos I a sostene nos pa medio di donashonan pa e investigashon di propio-gobernashon I pa e kampanja di S.O.S. Bonaire Lives Matter trajektoria pa bai bek riba lista di Nashonan Uni.


text:
Willemstad 24 sèptèmber 2021
Child First Foundation tin komo meta pa stimulá presensia positivo, aktivo di tatanan di manera ku muchanan por krese komo siudadanonan di mundu eksitoso. Ku esaki CFF ta kontribuí na desaroyo di hende ku ta biba un bida konsiente di su meta, produktivo, felis i signifikante.
Realisá e meta aki ta rekerí pasa den prosesonan ku ta kondusí na konsientisashon di hende tokante (nan) kustumbernan, tradishonnan i formanan di ekspreshon. Den e kuadro aki CFF ta tene un kampaña pa mehorá/remplasá e supuesto kantika pa felisitashon na Papiamentu ‘Salú ku Bolo’.
Teksto di e kantika pa mehorá ta: ‘Salú ku bolo, nos ke. Si no tin, nos ta bai. Rib’un kabai. Pasobra tin, nos ta keda.’ Ora analisá e supuesto kantika di felisitashon aki, hende ta bira konsiente di e echo ku no ta felisitá e persona ku mester felisitá ku e kantika aki. Pió ainda, e persona ku mester felisitá no ta aparesé ni un biaha aden. Un felisitashon di por ehèmpel un hende ku a hasi aña o referensia na su hasimentu di aña ta perdí por kompleto den e kantika aki. P’esei segun CFF e kantika aki no por i no ta permití pa kalifiká komo un kantika ku ta kanta na un selebrashon. Otro ta pues e ‘Happy Birthday to you’ na Ingles, ‘Cumpleaños feliz, te deseamos a ti’ na Spañó’ i e ‘Lang zal je leven’ na e idioma Hulandes. Na Sranan Tongo nan ta kanta ‘A di mi yere yu ferjari, dang mi kon fersteri ju’ (Ora m’a tende ku bo a hasi aña, m’a bin pa felisitá bo).
Señor Christian A. Peterson i señora Maritza Beaujon, a komponé un kantika nobo ku por kanta na tur selebrashon. Komo nan ta hasi un donashon di e derecho di propiedat intelektual di nan komposishon na CFF, ta registrá e komposishon di e ‘Pabien’ nobo na Ofisina di Propiedat Intelektual na interes di e fundashon.
Pa krea akohida pa e kantika di felisitashon nobo na Papiamentu, CFF ta tene un kampaña spesial via internet. CFF lo otorgá un premio di USD 1200 pa e ekspreshon mas impreshonante di e kantika ‘Pabien’ na okashon di selebrashon di su di 12 lustro riba 12 di novèmber benidero. Eksaktamente 12 or p.m. un hurado prestigioso lo anunsiá e partisipante ganadó via medionan sosial.
Pa partisipá na Pabien-Challenge kanta i graba den grupo o so ku instrumento o so na bo mes estilo pa maks 30 secs den e melodía di Happy Birthday e letranan di e kansion: “Pabien”
E teksto di e kantika pa felisitashon na Papiamentu ku ta kanta riba e melodia di e ‘Happy Birthday’ original, ta komo lo siguiente:
“Pabien, riba bo dia.
Nos tei, pa kompartí.
Hopi aña, hopi aña, hopi aña felis!
Bo ta di fiesta, awe.
Nos tei, pa selebrá.
Hopi aña,
Hopi aña, hopi aña felis!”
Por fabor manda bo video klep promé ku 31 di òktober 12:00 AM.
Like, follow i tag nos i manda nos bo video klep atrabes di nos retnan sosial:
Facebook: Child First Foundation
Instagram: Childfirst.Foundation
Tiktok: Child First Foundation


text:
Den e di kuater kuartal di aña 2020 e preisnan pa konsumidó na Boneiru tabata 5,2 porshento mas abou ku un aña anterior. Un kuartal promé e preisnan tabata 4,8 porshento mas abou ku un aña anterior. Na Sint Eustatius e preisnan den e di kuater kuartal tabata 3,2 porshento mas abou ku un aña anterior i na Saba 0,8 porshento. Esaki CBS ta raportá a base di e índise di preis pa konsumidó (CPI).
Den e di kuater kuartal e preis di komestibel na Boneiru a subi kompará ku e kuartal anterior. Bèrdura fresku tabata 1,1 porshento mas karu den e di kuater kuartal, fruta fresku 2,0 porshento i batata tabata 8,3 porshento mas karu den e di kuater kuartal kompará ku den e di tres kuartal. Tambe karni tabata mas karu den e di kuater kuartal kompará ku un kuartal anterior.
E desaroyo di preisnan pa mobilario i artíkulo di kuido personal en kambio a kousa un efekto di bahada riba e desaroyo di e preisnan pa konsumidó.
Preisnan na Sint Eustatius 3,2 porshento mas abou
Na Sint Eustatius e preisnan pa konsumidó tabata promedio 3,2 porshento mas abou den e di kuater kuartal di aña 2020 kompará ku un aña anterior. Den e di tres kuartal esaki ainda tabata 3,3 porshento.
E desaroyo di preisn di komestibel tabatin un efekto di subida riba e desaroyo di e preisnan pa konsumidó. Asina e preis di fruta fresku a subi ku kasi 6,2 porshento kompará ku un kuartal anterior. Ademas e preisnan pa paña i sapatu a subi ku 2,5 porshento kompará ku un kuartal anterior.
Un bahada di e preis pa aparato di oudio i video i kos di hunga tabatin un efekto di bahada riba e desaroyo di preisnan den e di kuater kuartal.
Preisnan na Saba 0,8 porshento mas abou
E preisnan pa konsumidó na Saba tabata 0,8 porshento mas abou ku un aña anterior; den e di tres kuartal 2020 esaki tabata 1,6 porshento mas abou. E preis pa fruta fresku a subi ku 9,7 porshento kompará ku un kuartal anterior. Ademas artíkulo di kuido personal i paña i sapatu a bira mas karu. E preisnan pa paña i sapatu a subi ku 2,0 porshento den e di kuater kuartal kompará ku un kuartal anterior.
Desaroyo di preisnan promedio 2020
Den henter 2020, e nivel di preis promedio na Boneiru tabata 2,5 porshento mas abou ku den 2019. Na Sint Eustatius e preisnan tabata 1,5 porshento mas abou ku den 2019 i na Saba 0,7 porshento mas abou. E nivel di preis mas abou den 2020 pa gran parti ta kousá dor di e supsidio ku gobièrnu ta duna entrante promé di mei 2020 pa elektrisidat, awa i internèt. E tarifa fiho pa elektrisidat i awa ta sero dor di esaki i riba konekshon fiho di internèt tin un rebaho di 25 dòler.
Sifranan tentativo
E sifranan tokante e di kuater kuartal di 2020 ta tentativo i lo ta fihá definitivamente ku e publikashon tokante e promé kuartal di 2021.
Fuentenan:
StatLine: Caribisch Nederland
http://opendata.cbs.nl/#/CBS/nl/dataset/84046NED/table?dl=3C5D9


text:
Triple A:
Zander Wiel (Twins, St Paul) 1B – No a hunga ayera
Chadwick Tromp (Giants, Sacramento) C – A bai di 5-1 ayera ku un doblete, un kareda anotá, i un kareda empuha
Jonathan Willems (Reds, Louisville Batters) – No a hunga ayera
Double A:
Sherton Apostel (Rangers, Frisco) 1B – No a hunga ayera
Ray Patrick Didder (Angles, Rocket City Trash Pandas) SS – A bai di 5-2 ayera ku un kareda anota
Hendrik Clementina (Mississippi Braves) C – A keda manda pa e ‘Development List’ di Atlanta Braves.
Single A:
Ray Michel (Rome Braves) RF – A bai di 4-2 ku tres kareda anotá i un base por bola
Kevin Josephina (Rome Braves) 3B – A bai di 4-3 ayera ku un doblete, dos kareda anotá, un kareda empuha, i un base por bola
Edmond Americaan (Cubs, South Bend) RF – A bai di 4-1 ku un kareda anotá ayera
Junior Martina (Washington, Fredericksburg) 3B – A bai di 4-0 ayera
Shervyen Newton (Mets, St Lucie) SS – No a hunga ayera
Cedanne Rafaela (Red Sox, Salem) 3B – A bai di 4-0 ayera
Aldrich De Jongh (Dodgers, Rancho Cucamonga) LF – No a hunga ayera


text:
One Happy Island, One Well Informed Aruban
loading
about 4 hours ago
Colombia – El presidente electo, Gustavo Petro, anunció en su cuenta de Twitter que se comunicó este miércoles «con el gobierno venezolano para abrir las fronteras y restablecer el pleno ejercicio de los derechos humanos en la frontera». Me he comunicado con el gobierno venezolano para abrir las fronteras y restablecer el pleno ejercicio de
Colombia – El presidente electo, Gustavo Petro, anunció en su cuenta de Twitter que se comunicó este miércoles «con el gobierno venezolano para abrir las fronteras y restablecer el pleno ejercicio de los derechos humanos en la frontera».
Me he comunicado con el gobierno venezolano para abrir las fronteras y restablecer el pleno ejercicio de los derechos humanos en la frontera.
En campaña política, el presidente electo de Colombia había manifestado sus intenciones de restablecer las relaciones con el país vecino.
Hay que recordar que Maduro, rompió relaciones diplomáticas con Colombia por su reconocimiento a Guaidó como presidente interino de Venezuela. Consecuentemente, en febrero de 2019, en un pulso por el ingreso de alimentos e insumos médicos gestionados por el líder opositor, Maduro ordenó el bloqueo de los pasos binacionales y posteriormente el cierre de la frontera.
Por su parte, tras conocerse la elección de Gustavo Petro como nuevo presidente de Colombia, el presidente de Venezuela expresó «Nuevos tiempos se avizoran». De hecho, fue uno de los primeros en felicitarlo por la «histórica victoria en las elecciones» que logró el candidato del Pacto Historico.
Además, Diosdado Cabello, refiriéndose al nuevo mandato colombiano, dijo «Cambia radicalmente la relación con Venezuela por el solo hecho de que deje de gobernar la oligarquía».
about 4 hours ago
Aruba Airport Authority N.V. (AAA), e compania cu ta maneha y opera Aeropuerto Internacioal Reina Beatrix (AUA Airport), ta informa cu desde 24 di Juni 2022, tur pasahero biahando pa Merca lo wordo duna acceso na e terminal di check-in basa riba e 4 gruponan mara na cierto codigonan di…
Aruba Airport Authority N.V. (AAA), e compania cu ta maneha y opera Aeropuerto Internacioal Reina Beatrix (AUA Airport), ta informa cu desde 24 di Juni 2022, tur pasahero biahando pa Merca lo wordo duna acceso na e terminal di check-in basa riba e 4 gruponan mara na cierto codigonan di color como parti di “Passenger Flow Control”.
E codigonan di color pa check-in pa cada grupo awor ta:
E concepto di Passenger Flow Control ta ensera cu pasaheronan lo wordo permiti pa drenta e check-in terminal basa riba gruponan separa cu nan codigo di color (Geel, Blauw, Berde y Oranje) cu a wordo determina a base di e orario di salida di e buelonan. Pasaheronan lo hanja un tempo pre-determina pa drenta e check-in terminal manera indica den e tabel aki bou.
E tempo pre-determina aki lo wordo determina pa bishitantenan basa riba e informashon cu nan indica den e ED (Electronic Disembarkation) Card na yegada unda e orario di buelo di salida mester wordo indica. Residentenan biahando for di Aruba pa Merca lo mester wak e orario di e salida di nan buelo pa determina ki ora nan lo ta permiti pa cuminsa e proceso di check-in (no mas prome cu 3 ora prome cu e buelo sali).
Tur pasahero mester tin su boarding pass na man pa por drenta e area di check-in, mirando cu AUA Airport tin embahadornan trahando na e entrada pa controla cada pasahero. Pasaheronan cu yega mucho trempan lo mester warda pafo pa por drenta ora nan orario yega.
AUA Airport ta gradici tur pasahero pa e comprenshon mientras cu AUA Airport ta purba brinda un mihor servicio pa tur pasahero cu ta sali for di Aruba pa Merca y cu tin cu pasa na tur e puntonan di checkeo na aeropuerto.
about 5 hours ago
Mas reclamo y clamor pa ayudo y intermediacion ta sigui drenta di parti di pueblo. Den e ultimo simannan mi a cuminsa confronta y vocifera varios caso di abuso laboral publicamente, mi a haya masha hopi hende ta acercami pa ayudo, conseho y solucion pa nan caso particular. Cada caso ta diferente y mi mester
Mas reclamo y clamor pa ayudo y intermediacion ta sigui drenta di parti di pueblo. Den e ultimo simannan mi a cuminsa confronta y vocifera varios caso di abuso laboral publicamente, mi a haya masha hopi hende ta acercami pa ayudo, conseho y solucion pa nan caso particular. Cada caso ta diferente y mi mester bisa cu tur ta contene un of otro forma di abuso laboral, ta locual parlamentario Berlis a expresa.
E problema ta cu aunke nos ta biba den aña 2022, un era moderno y cu hopi ley cu ta protege e trahadornan aki na Aruba, ainda tin hopi empresa cu kier impone sclavitud y abuso moderno riba nan trahadornan. Tur esaki ta sucede mientras e negoshi ta sigui prospera pero e derechonan y salario di e trahador ta wordo trapa of cambia di un forma inhusto y ilegal.
Ora cu e casonan aki a yega cerca mi, inmediatamente mi ta inclui nos hurista di fraccion pa por asisti e diferente casonan cu a presenta. Esaki ta necesario pa por guia e caso segun ley y asina e victimanan por wordo asesora corectamente. No tin mester pa paga pa e ayudo huridico aki pasobra como parlamentario mi ta un representante di pueblo. Esaki kiermen cu mi lo lucha y para cu pueblo den e tipo di abusonan ilegal aki, cu lamentablemente ta sucede basta frecuentemente alrededor di nos isla. Tin biaha e problema ta proveni di doñonan pa managers abusivo cu ta malusa nan autoridad y poder riba nan trahadornan.
Hopi biaha nan ta manipula den nan salario, ta maltrata e trahador, ta pone hende traha overtime sin pago, ta kita dia liber y no ta paga overtime y mucho mas. Si abo ta pasando un caso di abuso laboral y ta sinti cu bo mester di ayudo pero no sa kico pa haci, skirbimi of yamami libremente pa un cita y asina hunto nos lo traha riba un solucion pa esaki. Bo por conta cu mi!
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!
about 5 hours ago
Mayor ta un mentor pa semper y su deber ta siña y disiplina su yiu den e bon caminda, pa asina ora e ta grandi e permanece den e bon caminda, pasobra riba e caminda di bida tin hopi obstaculo y cu for di tempran e muchanan mester ta prepara. Nunca keda sin comparti cu
Mayor ta un mentor pa semper y su deber ta siña y disiplina su yiu den e bon caminda, pa asina ora e ta grandi e permanece den e bon caminda, pasobra riba e caminda di bida tin hopi obstaculo y cu for di tempran e muchanan mester ta prepara.
Nunca keda sin comparti cu bo yiu bo propio experiencia di bida, pone tur otro buki un banda y comparti esun cu bo mes a experiencia, aunke e por tabata scur y no laga ningun hende bin conta bo yiu ken su mayor tabata, pero sinta cune y conte e berdad, no ta importa cu bo tabata den baho mundo, ni tampoco prostitucion, pero usa bo experiencia como guia pa evita cu bo yiu ta cana den caminda robes.
David a bisa Salomon su yiu den 1 Cronicanan 28 vers 9 :Pa loke ta abo mi yiu Salomon, conoce e Dios di bo tata, y sirbie cu henter bo curazon,y cu un alma boluntario,pasobra Señor ta scrudiña tur curazon y ta compronde tur intencion di pensamento. Si bo busc’E, E lo lagabo hañ’E, mas si bo bandon’E, E lo rechasabo pa semper.
David a yega di comete pica grandi, pero e a arepenti, y Dios a pordone, y awor e ta comparti su experiencia di bida cu Salomon, pa asina Salomon por compromde ken Dios ta, y nos tur por nota con Salomon ta aserca Dios pidi sabiduria, y ricibi sabiduria(2 Cronicanan 1:7-12).
Mas tempo nos tuma den guia bo yiu den caminda di Dios ta ganashi solamente nos tin awe, y goso mayan cu Dios kier.
Semper encurasha bo yiu pa bay dilanti den tur cos positivo, y no limita su crecemento , pero tambe siña bo yiu con aparta for di maldad y no hacie wega cu maldad.
Proverbionan capitulo 13 vers 20 ta bisa: Esun cu ta anda cu hende sabi lo ta sabi,ma un compañero di hende bobo lo sufri daño.
Duna instruccion na un hende sabi y e lo bira mas sabi ainda,siña un hende husto, y e lo crece den siñansa .( Proverbionan 9:9)
Siña bo yiu cu ora e kier ricibi elogio e mester wordo purba, cu tur cos decentemente ricibi den bida ta exigi sacrificio, tin un preis pa paga, y cu tur cos haña facil ta bay facil, tur esaki ta pa e mantene su integridad y evita tur tipo di inmoralidad den su bida.
Purba di haci miho tur dia, y caminda bo por faya, pidi depensa, y si mester pidi pordon tambe hacie , pasobra awe bo por baha y mañan cu Dios kier bo ta subi bek, pasobra semper e humildenan lo gana e bataya.
Nos mester tin e actitud di Cristo (Filipensenan capitulo 2 ver 5-11) y nos mester ta imitadornan di Dios (Efesionan capitulo 5 :1-7)
Un hoben no mester laga ningun hende menosprecia su hubentud: Ma mas bien den palabra , conducta, amor ,fe y puresa demostra bo mes di ta un ehempel pa esnan cu ta kere.(1 Timoteo 4:12)
Pa falta di conseho plannan ta fracasa, ma cu hopi consehero nan lo wordo logra ( Proverbionan 15:22), siña bo yiu cu semper bo porta ta habri pa conseho, y no pa discucion, sino pa solucion.
No laga bo emocion, rabia y orguyo interveni den relacion di abo y bo yiu, mas consulta Dios como mayor y pidi sabiduria pa guia bo famia.( Lucas 15 vers 20-27). Nos tur tin mester di Dios. Pastor Marcel Balootje.
about 5 hours ago
Siman tras di lomba a tuma luga e conferencia internacional di caliber halto, organisa pa ASIS riba area di siguridad. Diferente orado manera entre otro hefe global di Facebook su security, tambe orado di FBI, ES Corporations y Force Protection di Defensa Mericano, a hiba palabra y haci nan presentacion dilanti un sala cu tabata
Siman tras di lomba a tuma luga e conferencia internacional di caliber halto, organisa pa ASIS riba area di siguridad. Diferente orado manera entre otro hefe global di Facebook su security, tambe orado di FBI, ES Corporations y Force Protection di Defensa Mericano, a hiba palabra y haci nan presentacion dilanti un sala cu tabata sold out.
Minister di Husticia, Rocco Tjon tambe tabata presente y a habri e conferencia aki. Den entrevista el a duna di conoce cu e tipo di conferencia aki ta di sumo importancia caminda diferente partner di tur sector, tanto priva como publico, ta yega hunto. Den su bista esaki ta e caminda cu mester bay mirando e retonan pa por combati criminalidad ta bira mas y mas grandi y ta keda evoluciona constantemente. P’esey mes e tipo di cooperacionnan aki ta importante.
Ambos sector tin su profesionalnan cu por comparti informacion cu otro y asina traha miho cu otro tambe, pa asina combati diferente fenomeno di criminalidad particularmente locual ta trata cybercrime como crimen financiero. Minister Tjon a felicita e iniciativa aki cu ta uno importante pa pais Aruba.
Pa locual ta trata e speakernan, nan a comparti informacion, conocemento y experiencia valioso como tambe brinda e oportunidad pa haci pregunta y forma netwerk cu otro. E taya di orado un biaha mas cu a forma parti di e conferencia aki tabata excepcional, cual na mes momento ta eleva nomber di Aruba y nos region.
Un di e invitadonan pa e conferencia aki tabata Jamie Sanderson Reid cu ta director of cyber, governance na ES Corporations y a comparti cu nos con sorprendi el a keda di mira un sala yen di profesional riba diferente sector yega hunto pa comparti idea, pensamento fresco y riba futuo pa asina brinda proteccion fisico, di informacion pero principalmente nos hendenan. Reid tabata inmensamente agradeci pa e oportunidad di por a comparti cu tur presente con pa mehora e siguridad, particularmente riba e aspecto sibernetico.
Cyber security ta un di e temanan cu a acapara basta atencion. E la cambia e panorama di siguridad por completo. Aruba y otro pais chikito na mundo a bira victima / target na varios ocacion di atake cibernetico, entre otro riba instancia gubernamental, semi-gubernamebtal pero tambe riba empresa priva cu ta birando victima di atake cibernetico.
about 5 hours ago
Cu dolor profundo na nos curazon nos ta anuncia fayecimento di nos estimado: Victoriano Basilio Willemsmihor conoci como: “Buchin” Acto di despedida lo ta diamars 28 juni 2022 na Pray Funeral Home San Nicolaas di 2or pa 4or di atardi sigi pa e acto di cremacion den seno familiar.
Cu dolor profundo na nos curazon nos ta anuncia fayecimento di nos estimado:
Victoriano Basilio Willemsmihor conoci como: “Buchin”
Acto di despedida lo ta diamars 28 juni 2022 na Pray Funeral Home San Nicolaas di 2or pa 4or di atardi
sigi pa e acto di cremacion den seno familiar.
about 5 hours ago
TEMPO: AWE ANOCHI: PARCIALMENTE NUBLA Y GENERALMENTE SECO DEN MARDUGA I MAYAN: PARCIALMENTE NUBLA CU UN AWACERO PASAJERO TE BREVE TEMPERATURA MAXIMO 33 GRADO CELSIUS TEMPERATURA MINIMO 27 GRADO CELSIUS INDICE DI CALOR (HEAT INDEX) DEN Y ROND DI ORANAN DI MERDIA: 35 PA 37 GRADO CELSIUS UV INDEX: 12…
TEMPO: AWE ANOCHI: PARCIALMENTE NUBLA Y GENERALMENTE SECO DEN MARDUGA I MAYAN: PARCIALMENTE NUBLA CU UN AWACERO PASAJERO TE BREVE
TEMPERATURA MAXIMO 33 GRADO CELSIUS
TEMPERATURA MINIMO 27 GRADO CELSIUS
INDICE DI CALOR (HEAT INDEX) DEN Y ROND
DI ORANAN DI MERDIA: 35 PA 37 GRADO CELSIUS
UV INDEX: 12
BAHADA DI SOLO : 7:07 PM
SUBIDA DI SOLO : 6:16 AM.
BIENTO: MODERA TE BASTA FUERTE FOR DI DIRECCION OOST; FORSA 4 TE 5 (20 TE 39 KM/ORA, 11 TE 21 NUDO). DEN DIA FUERTE TE POSIBLEMENTE DURO DEN RAFAGA; FORSA 6 TE 7 (40 TE 61 KM/ORA, 22 TE 33 NUDO)
SITUACION GENERAL DI TEMPO PA PROXIMO 24 ORA: UN OLA TROPICAL LO PASA DEN REGION LOCAL BAI WEST DEN PROXIMO 24 ORA. ESAKI LO TRECE HUMEDED DEN REGION Y TAMBE ALGO DI INSTABILIDAD. PA E MOTIBO AKI POR SPERA ALGU DI AWACERO PASAJERO TE BREVE PRINCIPALMENTE DEN MARDUGA I MAINTA DI DIARANSON CU TAMBE UN CHANCE CHIKITO PA LAMPER CU STRENA.
MAS ALEU POR BISA CU STOF FINI DI SAHARA LO CAUSA REDUCCION DI VISIBILIDAD Y AIRE DI CALIDAD UN POCO ABOU DEN REGION. PERSONANAN CU TIN UN ALERGIA OF PROBLEMANAN RESPIRATORIO TA WORDO SUPLICA PA TENE CUENTA CU ESAKI.
CONDICIONAN MARITIMO/ ESTADO DI LAMA: NA PARTINAN PROTEJE DI COSTA: LEVE NA PARTINAN ZUID: MODERA NA PARTINAN OOST TE NOORDWEST DI COSTA: GENERALMENTE MODERA
AVISO/ ALERTA: TA SUPLICA OCUPANTENAN DI BOTO CHIKITO PA EJERCE CAUTELA NA PARTINAN OOST TE NOORDWEST Y RIBA LAMA GRANDI.
FENOMENONAN SPECIAL: NINGUN
TEMPO TROPICAL SIGNIFICANTE: NINGUN
POTENCIAL DI AWACERO PA PROXIMO 24 ORA: 1 TE 3 MM; LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM) DEN ULTIMO 24 ORA (8’AM PA 8’AM):
AIRPORT : MAX 32 / MIN 27 / 0.0 MM
WESTPUNT: MAX 33 / MIN 27 / 0.0 MM
STA ROSA: MAX 33 / MIN 27 / 0.0 MM
PRONOSTICO DI TEMPO PA PROXIMO 3 DIANAN: PARCIALMENTE NUBLA CU UN AWACERO BREVE. BIENTO LO TA FOR DI DIRECCION OOST I MODERA TE BASTA FUERTE; FUERTE TE POSIBLEMENTE DURO DEN RAFAGA; TEMPERATURA (GRADO CELSIUS) MAX / MIN LO TA: 33 / 27
about 5 hours ago
Diaranson mainta chauffeur di Arubus NV Aruba a reuni cu caracter di urgencia cu nan sindicato SEPPA na e oficina principal na Sabana Blanco pa asina mustra nan malcontento cu gerencia. E trahadonan a cansa y nan kier pa regla tur loke nan ta pidiendo manera e structura salarial. Edmundo Marlin, secretario di organisacion SEPPA,
Diaranson mainta chauffeur di Arubus NV Aruba a reuni cu caracter di urgencia cu nan sindicato SEPPA na e oficina principal na Sabana Blanco pa asina mustra nan malcontento cu gerencia. E trahadonan a cansa y nan kier pa regla tur loke nan ta pidiendo manera e structura salarial.
Edmundo Marlin, secretario di organisacion SEPPA, a splica cu un biaha mas gerencia a cancela e reunion cu mester a tuma luga awe entre mediador di gobierno cu e sindicato dje trahadonan y director. Durante e reunion aki nan mester a discuti na mesa e asuntonan personal di Arubus. Pa esaki SEPPA a yama un reunion urgente cu e trahadonan pa splica nan kico ta pasando, y di eynan lo dicidi ki paso ta bay tuma. E trahadonan ta disgusta.
Arubus den welga
E motibo cu nan ta malcontento ta cu e asuntonan di e trahadonan no ta keda cla y e director ta sigui rek pa no reuni. Un di e asuntonan cu nan kier mira pa drecha ta e asunto salarial. Ki ora cu planea pa un reunion, e director ta busca un motibo pa cancela esaki.
Pa e motibo aki riba e facebook di Arubus NV Aruba, gerencia a informa comunidad di interupcion riba diferente ruta. Gerencia di Arubus NV ta haya cu ta nan deber di informa comunidad cu nan servicio di transporte por sufri retraso y/of interupcion. Gerencia ta pidi nan disculpa pa cualkier inconveniencia cu e usuarionan.
Pa mas lesa TREMPAN.COM.
about 5 hours ago
Diamars mainta 21 di juni, a tuma luga e di dos tripartiet overleg entre Aruba, Corsou y Sint Maarten. Presente tabata Premier Silveria Jacobs di Sint Maarten, Premier Gilmar ‘Pik’ Pisas di Corsou hunto cu nan ekipo di conseheronan. Durante e reunion a toca diferente tema cu ta den interes…
Diamars mainta 21 di juni, a tuma luga e di dos tripartiet overleg entre Aruba, Corsou y Sint Maarten. Presente tabata Premier Silveria Jacobs di Sint Maarten, Premier Gilmar ‘Pik’ Pisas di Corsou hunto cu nan ekipo di conseheronan.
Durante e reunion a toca diferente tema cu ta den interes comun di e islanan ya cu apesar di e diferencianan, e retonan grandi ta afecta cada isla na e mesun manera, y ta mas facil pa hunto busca solucionnan. Prome Minister Evelyn Wever-Croes a indica cu anteriormente den Gabinete Wever-Croes I ya caba a organisa un tripartiet entre e islanan ruman cu a resulta di ta un experiencia hopi positivo.
Durante e reunionnan di diamars mainta a toca e tema di e palabracionnan haci cu Secretario di Estado di Reino Alexandra van Huffelen encuanto COHO. Akinan e tres paisnan, Aruba, Sint Maarten y Corsou a scoge pa bin cu un alternativa enbes di COHO na unda a palabra ken ta traha riba cierto cosnan pa asina reuni den un otro encuentro na fin di Augustus pa presenta na Hulanda e proyecto final.
Tambe a toca varios tema financiero incluyendo e recorte di 12.6%. Aruba na e momentonan aki ta riba agenda pa Rijksministerraad diabierna awor caminda e condicionnan lo wordo aproba. Gobierno awo ta warda pa Parlamento aproba y pasa e ley di Landverordening Normering Topinkomens, LNT, e asina yama Wever-Croes Norm, pa asina Gobierno cumpli cu e condicion aki y ta wardando tambe riba conseho di CFT. Pero, Prome Minister a remarca, tur cos ta poni pa paga e 5% di salario na tur empleado publico entrante juli 2022.
Premiernan di Corsou tambe na final di e reunion tripartite, a duna nan comentario di e reunionnan intenso cu a tuma luga den poco tempo na Aruba.
Prome Minister di Corsou Gilmar “Pik” Pisas
Premier Pisas a expresa di ta sumamente satisfecho cu e reunnionnan cu a tuma luga entre Aruba, Corsou, Sint Maarten y Hulanda. A raiz di esaki, a haya importante cu tres islanan a reuni un bes mas y sigui delibera riba e palabracionnan haci. ‘Mi ta contento cu e Prome Minister di Aruba cu a bira e ‘trekker’ di e trayecto aki. Asina di biaha nos a sigui dialoga y a haci palabracion pa traha na bienestar di e pueblonan di cada pais y pa garantisa futuro di e futuro generacionnan.’
Prome Minister di Sint Maarten Silveria Jacobs:
Prome Minister di Sint Maarten tambe a expresa cu e reunionnan a bay hopi bon y cu ta sumamente satisfecho cu como tres isla den Reino, ta moviendo hunto dilanti, pa realisa e reformanan cu cada un pais mester. “Nos kier percura pa e reforma tuma luga den forma efectivo y eficiente, sigurando cu nos paisnan ta sostenibel y resiliente.
Prome Minister Evelyn Wever-Croes ta gradici e premiernan di Sint Maarten y Corsou y nan ekiponan pa e reunionnan fructifero cu a tuma luga. “Durante reunionnan asina bo ta realisa con hopi en comun e islanan tin cu otro, especialmente Aruba y Corsou. Uni lo logra hopi mas”, Prome Minister a enfatisa.
about 5 hours ago
.Un paso grandi a wordu realisa riba e trajektoria pa re-inskripshon riba lista di Teritorionan-Sin-Propio-Gobernashon di Nashonan Uni (TSPG NU) siman pasa ku e atmishon historiko dor di ekspertonan Hulandes ku Hulanda ta violando e Karta di Nashonan Uni I artikulo 73 – Bonaire ta un stap mas serka pa…
.Un paso grandi a wordu realisa riba e trajektoria pa re-inskripshon riba lista di Teritorionan-Sin-Propio-Gobernashon di Nashonan Uni (TSPG NU) siman pasa ku e atmishon historiko dor di ekspertonan Hulandes ku Hulanda ta violando e Karta di Nashonan Uni I artikulo 73 – Bonaire ta un stap mas serka pa wordu pone bek riba lista di TSPG di NU
Den un komunikado di prensa riba nan raportage, tres eksperto konstitushonal I legal Hulandes, Profesor, dr Gert Oostindie, Profesor Gerhard Hoogers, I dr Wouter Veenendaal a admiti I konfirma ku Bonaire I e eks- Antia Hulandes su dekolonisashon nunka a wordu konfirma pa Nashonan Uni. I ademas ku Bonaire I e otro islanan di eks-Antia Hulandes inhustamente a wordu kita for di lista di Nashonan Uni kaminda Hulanda a duna su mes interpretashon na artikulo 73 di e Karta Magno di Nashonan Uni. Hulanda a wordu inkorektamente absolve di obligashonan pa raporta I kumplimentu ku artikulo 73 ora ku nan a implementa Statuut na 1955.
E gobierno hulandes a instrui e ekspertonan konstitushonal I legal pa investiga e denunsianan I protestanan kontinou desde e aneksashon illegal na 10-10-10 di spesialmente sr James Finies I Nos Ke Boneiru Bek (NKBB) riba violashonan di Hulanda di e Karta di Nashonan Uni riba outodeterminashon I derechonan humano I di ley internashonal.
Awe ta kumpli 6 anja di aniversario kaminda ku James Finies komo e prome Antiano riba 22 di Juni 2016 a hasi un presentashon historiko na e Komite di Dekolonisashon C24 di Nashonan Uni na New York denunsiando e atrosidatnan komete pa Hulanda kontra di e pueblo Boneriano den violashon di Karta di Nashonan Uni, artikulo 73, ley internashonal, I derechonan humano I di outodeterminashon. Konmove pa e relevashon aki e delegadonan, ambasadornan a enkurasha nos pa Bonaire wordu pone bek riba e lista pa asina nan por yuda nos. Nan a hinka un plan I trajektoria den otro pa nos por hanja Bonaire bek riba e lista di TSPG, pa asina ofisialmente nan por yuda, sostene I asisti e pueblo di Bonaire huntu ku Hulanda pa kumpli ku artikulo 73 I restora e derechonan di e pueblo Boneriano bek.
E ekspertonan legal Hulandes a prueba ku e denunsianan I obheshonan di NKBB I Bonaire Human Rights di e ultimo 12 anjan ta korekto. Nos kier a felisita nos mes I e pueblo Boneriano ku e viktoria aki I ta selebrando pa a sigui kere den nos trajektoria pa wordu pone bek riba lista di Nashonan Uni. Tur Boneriano mester ta orguyoso I sinti nan mes honra e momento aki kaminda ku sosiedat sivil a gana un parti di e bataya kontra di e kolonisado di mas kruel di historia.
E konklushon di e ekspertonan Hulandes ta konfirma I hustifika e lucha I trajektoria di NKBB I Bonaire Human Rights ku a kana un kaminda largo ku determinashon I konsistensia eksponiendo e situashon kolonial di Bonaire I kreando konsiensa riba nos re-listing; meskos ku Nueva Caledonia na 1986 I Polynesia Franses na 2013 a wordu pone bek riba e lista TSPG di NU.
NKBB I Bonaire Human Rights ku ta aktualmente na Sentro Amerika kreando konsiensa riba e kaso di Bonaire ta marka awe di 126 dia luchando pa e derechonan fundamental di e pueblo Boneriano. Un danki grandi na tur hende, I spesialmente na esnan ku a keda kere den nos I a sostene nos pa medio di donashonan pa e investigashon di propio-gobernashon I pa e kampanja di S.O.S. Bonaire Lives Matter trajektoria pa bai bek riba lista di Nashonan Uni.
It is with great pleasure that we proudly present to you our solution for the island of Aruba regarding online news.
This web app allows you to see all the latest news from all online news providers from the island. Instead of going on news sites one by one or finding out about the news on Facebook or other social media platforms, we created a one page website that gathers all news from all news providers. We are currently displaying the latest news articles from each news provider.
#stayinformed
© 2018 made by:
RG


text:
WILLEMSTAD – Pa tur e partinan di e di 13 edishon di Ride, Swim & Walk for the Roses huntu atrobe alrededor di 10.000 partisipante a inskribí. Nan tur a duna un kontribushon na e éksito di e evento grandioso anual aki i asina nan a kontribuí direktamente na rekoudá fondo na benefisio di kombatimentu di kanser na nos isla ku ta den bon man serka Fondo Prinsesa Wilhelmina (PWF).
Direktiva di fundashon Ride for the Roses bou di presidente Robbin Martina, spònser prinsipal Orco Bank, spònsernan platinum Fundashon Bon Intenshon, Curaçao Port Services, Guardian Group, Curaçao Airport Partners, Gillette i Curoil i tur e otro patrosinadornan, mas e ehérsito di kolaborador i voluntario por wak bèk ku satisfakshon riba ya e di 13 edishon di e evento aki. E resultado ta komparabel ku 2016, loke ta hustifiká e speransa ku e fondonan rekoudá tambe por alkansá alrededor di mei mion florin. Na e momento aki e sifranan eksakto no ta disponibel ainda.
Señal di salida
Presis 7 or mainta Minister Zita Jesus-Leito di Salú, Medioambiente i Naturalesa a duna e señal di salida pa e Walk for the Roses na Awasá. Banda di dje tabatin e ora ei Promé Minister Hensley Koeiman, presidente Robbin Martina di fundashon Ride for the Roses i un representante di PWF. Tur e dos ministernan a kana e ruta largu di kasi 8 kilometer ku a pasa riba e brùg haltu Juliana pa atraves di Waaigat, Pèn i Mari Pompun pa kaba na Mambo Beach/BLVD. Tantu koredó komo kanadó a partisipá. Tabatin tambe un ruta alternativo pa kana for di Awasá riba brùg Emma pa Mambo Beach/BLVD. Tambe danki na polis, Krus Kòrá i hopi voluntario hóben i Dolfijn FM ku a transmití e yegada bibu, e kaminatanan a bai sin problema. Na yegada e partisipantenan a risibí un bunita rosa. Esei tabatin tambe ta warda e partisipantenan na e otro partinan deportivo.
E tres partinan di koredó di baiskel di Ride for the Roses tambe a kana zetá. Miéntras ku e kanadónan tabata drentando, pa 8 or e promé grupo di koredó di baiskel a sali pa e ruta di 60 km, siguí djis despues pa esnan pa 40 km i finalmente e grupo di Easy Ride di 10 km, pa Punda i bèk. Salida i final tabata na Mambo Beach.
Spin for the Roses
Mientrastantu tabatin na Mambo Beach e sekshon di Spin for the Roses ku kada bes mas ta gana na popularidat. Aki gruponan bou di guia ta kompetí ku otro riba hometrainer pa rekoudá mas tantu fondo posibel pa e bon kousa.
Mitar di 10 konvoinan a kuminsá kore di Mambo Beach/BLVD pa Zanzibar/Jan Thiel kaminda nèt despues di 12 or di mèrdia e promé landadónan kompetidor a sali, djis despues a sigui nan
tras e landadónan di rekreashon. Aki e representante lokal di Hulanda Henk Brons a duna e señal di salida. E promé landadónan di kompetensia a drenta poko mas ku mei ora despues na Mambo Beach BLVD. Despues tabatin entrega di premio. Den e kategoria di dama e ganadornan ta 1. Miriam Weerd, 2. Linsy Heister i 3. Tiareth Cijntje. Entre esnan maskulino nan ta 1. Kaelan Betrian, 2. Christofer Marlin i 3. Joseph Priest. Isacar Paula tabata dilanti meskos ku aña pasá, pero el a landa un pida robes. Tòg e organisashon a dun’é un premio.
Henter dia tabatin hopi aktividat, músika i un bon ambiente na e playa di Mambo Beach. Nèt promé ku 2 or ora algu di áwaseru a manifestá, ya e evento a kaba ofisialmente. E ora ei e parti a kuminsá pa pone tur kos bèk na òrdu pa entregá BLVD limpi bèk.
Sail i Cuevas
Un djadumingu promé tabatin e Sail for the Roses i dos siman promé Randhy Cuevas a subi Seru Kristòf no ménos ku 15 biaha pa e mesun kousa. Awe e tambe a kana den e Walk. Pa tur e elementonan aki huntu a inskribí un total di banda di 10.000 persona atrobe. Tin ku a partisipá na mas ku un elemento. Otronan a inskribí i a paga, pero pa ékis motibu nan a disidí despues pa no partisipá, pero nan tambe a kontribuí na éksito di e evento. PWF por bai traha plan atrobe pa e aña binidero, manera investigashon riba tereno di kanser i guia di pashènt i nan famia. Fundashon Ride for the Roses ta gradesidu na tur, inkluso e partisipantenan, ku a duna nan kontribushon i ta konta ku nan koperashon atrobe pa otro aña.


text:
KRALENDIJK- Mas i mas ta tendiendo ku tin un skarsedat agudo di hendenan ku ke traha den Horeca na Boneiru. Mirando e kantidat di proyekto ku ta den tapara, òf kasi kla, e skarsedat aki por bira mas grandi so.
Esaki ta nifiká tambe ku doñonan di trabou tin ku bira mas inventivo, ora ta traha reklutashon di empleado.
Pa e motibu aki, un promé ‘speed meet’ den sektor di turismo a tuma awe lugá 11 di novèmber 2021 di 10’or di mainta pa 2’or di mèrdia na Jong Bonaire. E ‘speed meet’tataba un inishativa di BONHATA, huntu ku TCB i Plenchi di Trabou.
Un kantidat tòg rasonabel di interesado a akudí na e aktividat ku na Jong Bonair, pero lo e no ta sufisiente pa por yena tur vakatura ku tei i lo sigui krese na Boneiru.


text:
Un tsunami ta un ola òf serie di ola ku ta ser produsí den un masa di awa i ku ta ser pusha violentamente dor di un forsa a base di p.e. un temblor.
Durante di un tsunami:
Un tsunami no ta tuma dia i ora pa forma pero por yega nos kosta den mas o ménos 20 minüt despues di un temblor den nos region. No tarda niun ratu so ora bo risibí alarma di tsunami. Sigur ora bo ta den besindario di kosta. Kue tur miembro di bo famia i sòru di subi mas lihé posibel, den algun minüt, un kaminda mas haltu i mas leu for di kosta. No tarda pa motibu di buska bo pertenensianan. Bo bida tin mas balor.
Despues di un tsunami: No bai hasi kos di kaweta pa bai wak kiko a sosodé den e área kaminda e tsunami a okashoná. E por ta peligroso ainda. Informá outoridatnan unda bo ta despues ku bo a logra di instalá bo mes i bo famia den un área mas sigur.
Impakto di Tsunami
Kiko bo mes por hasi


text:
Tabata alrededor di 3:00 am ora cu polis a presenta na un cas na Tanki Leendert pa un yiu cu a yega cas burachi y bira machoman riba su mama. El a haci aña y a rek un paranda te cu mainta. Polis a presenta y a tende cu e hoben aki. Ora cu polis a bandona sitio, a bolbe bati alarma p’e yiu rebelde aki.
El a bira agresivo cu e mama. Ora polis a presenta pa di dos biaha, practicamente no a papia mucho. A yega y deten’e e hoben aki. E no a haya chens ni pa corta un pida bolo y supla bela, awe den un cel na warda e detenidonan lo canta Happy Birthday p’e.